SKANDAL U ALEKSANDROVCU: Miloje Nedović tvrdi da ga SNS ucenjuje zbog građevinske dozvole! – Kruševac PRESS\nAutor Redakcija\t Poslednje ažuriranje 07.08.2020. 0\nPrivrednik iz Aleksandrovca Miloje Nedović, tvrdi da već dva meseca trpi pritiske od predstavnika opštinske vlasti tog mesta, iz redova Srpske napredne stranke, koji mu traže dva apartmana na poklon kako bi investitor kojeg zastupa dobio građevinsku dozvolu, piše portal Nova S.\n“Zastupao sam investitora, Švajcarca, koji ima objekat u strogom centru grada. Kupio je hotel ‘Grozd’ i renovirao ga, ali je problem nastao onog momenta kad je zatražio nadogradnju na taj objekat. Zatražio je građevinsku dozvolu još 2014. godine”, kaže Nedović a prenosi Nova S.\nOn dodaje da tada nije dobio dozvolu, a čitav slučaj završio je na sudu, na kom je investitor dobio upravni spor.\n“Pozvali su me i rekli ‘ili ćeš nam omogućiti da mi nešto uzmemo ili od ovoga (dozvole) nema ništa’”, objašnjava Nedović. On kaže da nije direktno razgovarao sa funkcionerima SNS već sa “njihovim čovekom od poverenja”, ali da njegovo ime ne želi da navodi.\n“Zaista ne znam šta gradi, gde gradi, ni kakva je dozvola u pitanju. Lično nisam ni na jednoj funkciji koja ima veze sa odobravanjem tih dozvola, tako da ne vidim kakav bih uticaj mogao da imam na to da je on dobije”, ističe poverenik SNS, partije koja drži vlast u opštini Aleksandrovac.\nAleksandrovacMiloje NedovićSlavoljub MiljkovićSNS


BIVŠI POSLANIK LDP: NATO je ubio samo 300 civila, a Milicu Rakić je ubio geler srpske vojske! (VIDEO) | Dnevna Gazeta\nBIVŠI POSLANIK LDP: NATO je ubio samo 300 civila, a Milicu Rakić je ubio geler srpske vojske! (VIDEO)\nOvo je izazvalo žučnu raspravu između Ostojića sa jedne strane i Vojislava Šešelja i bivšeg ministra spoljnih poslova SRJ Živadina Jovanovića sa druge. Šešelj je izneo podatak da je po zvaničnim proverama stradalo oko 2.500 ljudi. Dok je Živanović rekao da podaci nisu tajna i da je izašlo čak 4. 000 stranica u vidu knjiga u kojima su popisani svi zločini NATO-a.


Delegacije OS BiH, HOS, OSFBiH i CEV u kontroli zeničke Arene\nDanas u posjetu Zenici dolaze predstavnici Evropske odbojaske federacije (CEV), predsjednik Hrvatskog odbojkaskog saveza Ante Bakovic, predsjednik Odbojkaškog saveza BiH Alija Fatić i predsjednik Odbojkaškog saveza FBiH Miloš Jelčić.\nU toku dana planirana je i posjeta Areni “Husejin Smajlović” Zenica, uz upoznavanje o osnovnim tehničkim podacima. Ovaj obilazak predstavalja i svojevrsnu kontrolu zeničke Arene, navode u saopštenju iz Sportskih objekata Zenice.\nKako je poznato, Bosna i Hercegovina i Hrvatska zajednički su domaćini Evropskog prvenstva za odbojkašice do 19 godina, koje će se održati u augustu 2020. godine u Zenici i Osjeku.\nZavršnica prvenstva odigrat će se upravo u Areni “Husejin Smajlović” što je i razlog ovako važne posjete našem gradu.


Mihajlović: Američki "Behtel" zainteresovan za Moravski koridor - Ekonomija - Dnevni list Danas\nPočetna » Ekonomija » Mihajlović: Američki „Behtel“ zainteresovan za Moravski koridor\nMinistarka Zorana Mihajlović izjavila je za „Radio Beograd“ da je američka kompanija „Behtel“ zainteresovana za učešće u izgradnji deonice puta Pojate-Preljina na Moravskom koridoru i da će uskoro biti potpisan Memorandum o saradnji.\n0Piše: Danas Online 23. septembra 2018. Izmenjeno: 12.01\n„Mi jesmo mala zemlja, ali naše je bogatstvo u geostrateškom položaju i to treba da iskoristimo. Svaki put je politički projekat i svaki put koji gradimo, Srbiji povećava političku, ekonomsku i infrastrukturnu stabilnost. Zato ja ne odustajem od auto-puteva“, rekla je Mihajlovićeva za „Radio Beograd“.\nKako je izjavila za „Radio Beograd“, obilaznica će biti završena za dve i po godine, a dogovorena pozajmica je pod preferencijalnim kreditom od dva i po odsto na 15 godina.\n„Kompletan Koridor, od severa do juga biće završen za tri godine. Drugi po važnosti je put koji nas povezuje sa Crnom Gorom i on je značajan jer Srbija njime izlazi na more“, rekla je ministarka u emisiji „Sedmica“.\nKaže da iz EU ne stižu kritike zbog saradnje sa Kinom, ali da, kad se interesuju za kineske investicije, odgovori iz Nemanjine su jasni – svi koji žele da ulažu u Srbiju, dobro su došli, uslovi kineskih kredita su povoljniji i, na kraju, i EU ima dnevne odnose sa NR Kinom, pa, prema tome, kad EU prekine odnose sa Kinom, onda može i Srbija da priča o tome.\n„Ta deonica je najskuplja, košta milijardu dolara i radovi bi trebalo da počnu najkasnije do sredine sledeće godine“, rekla je Mihajlovićeva za „Radio Beograd“.\n„Očekujem da radovi počnu dogodine, ali najmanje tri godine je potrebno da se rehabilituje tih 160 kilometara pruge. Međutim, za trasu od Niša do Dimitrovgrada već imamo potpisane ugovore vredne 260 miliona evra i radovi oko Niša su u toku“, navela je Mihajlovićeva.\nKako je istakla za „Radio Beograd“, uprkos tome što je često na udaru kritika i u samoj Vladi, Mihajlovićeva kaže da ne planira da menja svoj politički stil.\n„Ja znam šta je moj cilj i svaki posao koji radim nastojim da obavim tako da ne obrukam sebe, svoju porodicu i državu. Ako se to nekom ne sviđa, ja tu ništa ne mogu“, rekla je Mihajlovićeva.\nKao svoje političko uporište ona je navela predsednika Vučića „koga možda ne poznaje toliko dugo kao neki drugi, ali sa kojim ima odličnu saradnju“.\n„Na svim ovim projektima, sedeli smo i zajedno radili. Ja ga ne vidim samo kao političara, on je pre svega državnik i to je važno za našu zemlju“, zaključila je ministarka Mihajlović.\nbehtel, moravski koridor, Zorana MihajlovićBeograd


Lider u drumskom transportu robe sa Velikom Britanijom\nSa 15 godina iskustva na britanskom tržištu, Ferry Agent je logistička kompanija specijalizovana za prevoz robe iz Velike Britanije.\nZahvaljujući razgranatoj distributivnoj mreži , svojim klijentima obezbeđujemo dnevne polaske ka Srbiji i dalje ka regionu Balkana.\nGroupage, LTL i FTL pošiljke iz Velike Britanije\nFerry Agent obezbeđuje svakodnevne polaske ka Srbiji uz mogućnost preuzimanja pošiljaka na dnevnom nivou, uz veoma brzo vreme isporuke robe. Usluge u oblasti drumskog transporta uključuju organizaciju prevoza zbirnih, parcijanih (dotovara) kao i punih utovara, transport svih vrsta roba, usluge carinjenja, osiguranja, kao i pakovanja robe.\nDistribucija u zemlje regiona\nSvojim klijentima obezbeđujemo svakodnevnu dopremu robe iz Velike Britanije, a preko našeg distributivnog centra u Beogradu ka svim delovima regiona Balkana: Crnoj Gori, Bosni i Hercegovini, Makedoniji, Albaniji i na teritoriji Kosova.\nTransport svih tipova robe\nNaši kapaciteti omogućuju vrhunske uslove transporta svih tipova robe uključujući svu komercijalnu robu, hranu i pića, duboko smrznute proizvode koji zahtevaju transport u specijalnom temperaturnom režimu, farmaciju i zapaljivu robu (ADR).\nNaši agenti pomoći će vam da da se uspešno i efikasno krećete kroz komplikovane carinske procedure, bilo da se radi o izvoznom ili o uvoznom carinjenju, kako biste izbegli dodatne troškove i bilo kakva kašnjenja.\nNajpovoljnija cena transporta\nU saradnji sa vodećim britanskim partnerima, Ferry Agent pruža usluge organizacije drumskog saobraćaja uz korišćenje najpovoljnijih tarifa. Jednu paletu transportujemo već po ceni od 90 EUR.\nDodatno osiguranje tokom transporta\nPored uvoza robe, za svoje klijente organizujemo i izvoz robe u Veliku Britaniju uz redovne polaske tri puta nedeljno, uz direktnu otpremu robe klijentima u Velikoj Britaniji. Saznajte više\nNajvažniji faktor našeg uspeha je poverenje koje nam ukazuje veliki broj klijenata širom regiona.


» Novak bolji i od Verdaska!\nTek posle ekspresnih 3:0 Verdasko je smanjio broj grešaka i počeo da ubacuje iz čuvenog forhenda u teren, ali je to bilo dovoljno samo za dva osvojena gema na svoj servis – laganih 6:2 za Novaka.\nU drugom setu je Đoković imao mnogo teži posao i po prvi put na turniru je pokazao očigledne oscilacije u igri. Do toga verovatno ne bi došlo da je u četvrtom gemu iskoristio jednu od tri brejk lopte i definitvno prelomio meč. Međutim, Verdasko se odbranio, a zatim i uspeo da stigne do svog prvog brejka – 3:2. Lošije kretanje nije sprečilo Novaka da odmah odgovori ribrejkom, a onda i da uz dosta muke održi set na servisu – 4:3. Tada je bilo očigledno da je Novak dosta pao, a to je potvrdio i sa dve dvostruke servis greške koje su otvorile prostor Verdasku da stigne do novog brejka i prilike da servira za izjednačenje – 5:4. Španac nije propustio svoju šansu pa je uveo meč u treći set – 6:4 i 1:1.\nNovak se kako-tako oporavio i ponovo preuzeo inicijativu, a agresivnija igra mu je donosila nešto lakše gemove na svom servisu. I na riternu je situacija izgledala bolje, pa su nove prilike za brejk stigle na samom startu. Ipak, tada se broj grešaka sa obe strane skoro potpuno izjednačio, pa su teniseri u prilično nekvalitetnih 15-ak minuta čuvali servise do ključnog šestog gema. Đoković je stigao do nove tri brejk lopte i uz pomoć očajnog bekhenda svog rivala stigao do velikih 4:2. Posle toga je srpskom teniseru ostalo samo da nastavi u istom stilu i smireno privede meč kraju – 6:3.\nNajbolji srpski teniser će u polufinalu igrati protiv boljeg iz duela iznenađenja turnira, kvalifikanta Andreasa Beka i Stanislasa Vavrinke, koji je eliminisao Viktora Troickog i Rodžera Federera.\nTagovi: [ đoković, novak, Sport, tenis ]\nNema komentara na “Novak bolji i od Verdaska!”\n« Bekam kao „Terminator“ u reklami/video/\nFarbanje jaja-Kristalna jaja »


Astrologija: Sve o direktnom Saturnu u Jarcu nakon retrogradnog hoda | Sito&Rešeto\nNaslovna Život Astrologija Astrologija: Sve o direktnom Saturnu u Jarcu nakon retrogradnog hoda\nNakon skoro četiri meseca u kojima ste osećali da ste možda stali u mnogim aspektima svoga života, Saturn kreće direktno i nastavlja svoj put kroz znak Jarca.\nSaturn je vladajuća planeta Jarca, tako da je u ovom trenutku njegova energija izbalansirana. Ali, samo ako ste uspeli u prethodnom periodu retrogradnog Saturna da naučite šta je bilo najpotrebnije, jer znamo da je ova planeta baš ona, koja nam ostavlja duboke lekcije i koje nas uče da bolje vrednujemo i razumemo život.\nU ovom trenutku treba preuzeti odgovornost i obavezu da se suočimo sa svim onim što smo u retrogradnom periodu ove planete razmatrali. Moramo napustiti svoje strahove i one stvari koje nas ograničavaju.\nVreme je da počnete da pregovarte ili da se aktivirate na poljima gde ste bili paralizovani i gde ste osećali stagnaciju. Sada, direktnim kretanjem Saturna, moguće je iskoračiti i krenuti dalje bez otpora. Nikada nije kasno da se postavi novi cilj.\nAko ste predhodno bili posvećeni nekom cilju, sada možete videti jasnije znakove napretka. Ono što je mesecima bilo zaglavljeno može početi da se odglavljuje i stavi u pokret.\nDa biste maksimalno iskoristili ovu energiju, proverite da li ste od stopala do glave, u skladu sa onim što želite da postignete. Odaberite svoj način života, ali postavite i poštujte pravila igre.\nPrema tradiciji, svaka planeta koja započne svoje direktno kretanje, pogotovo u svojoj „drugoj sezoni“, ukazaće na obnavljanje aktivnosti i ponovo pokretanje u pozitivnom smislu. Saturn će ostati u Jarcu do 23. marta 2020.\nDirektan Saturn u Jarcu najavljuje nove prilike kako biste bolje razmislili o svojim planovima, projektima i onome šta bi trebalo da uradite. Ne možete se držati stvari koje vam nisu bile korisne. Važno je da postanete svesni šta radite kako bi to moglo poslužiti za dalji rast i napredak u vašem životu.\n„Postoje važne lekcije koje slede, a koje moram naučiti, posebno o pitanjima moći, kontrole, novca, odgovornosti i profesionalnog života.“\nOvo su teme za rad sa direktinim Saturnom u Jarcu:\nViše se povezivati sa stvarnošću\nPrepoznavati sopstvene granice\nOdbaciti stvari koje nam ne čine dobro\nFokusirati se na profesionalne ciljeve\nOsnažiti talente i sposobnosti\nPokušajte da stavite na sto stvari koje su važne kako biste poboljšali svoje planove. Imate odgovornost da postignete ono što ste zacrtali, samo morate imati više vere u sebe, a znate već koliko je to za Saturna u Jarcu teško.\nIsto tako, biće potrebno dobro da procenjujete sve što ima veze sa vašom vitalnom energijom, sa onim što vas inspiriše, pokreće i motiviše.\nSaturn će se u direktnom hodu poravnati sa osom Mesečevih čvorova (Rak – Jarac) i ovo je veoma važno!\nKako bi moglo da se manifestuje ovo poravanjane?\nOsobe iz naše prošlosti mogu se vratiti u naš život sa nekom važnom porukom ili lekcijom. Konačno bismo mogli razbiti neke obrasce i ponašanje koje smo ponavljali. Mogli bismo otkriti nove načine suočavanja sa nečim što će se razlikovati od načina sa kojima smo postupali u prošlosti.\nOd nas će se tražiti da preuzmemo odgovornost za svoje postupke, ali na neki novi način. Možda ćemo otkriti da rešenja koja su radila u prošlosti više neće funkcionisati. Vrata iz prošlosti bi se mogla zatvoriti ili bismo mogli imati osećaj zatvaranja kada su u pitanju prošli događaji.\nMožda ćemo biti pozvani da isprobamo nešto novo ili da napustimo zonu komfora. Mogli bismo upoznati nekoga ili posetiti neko značajno mesto iz prošlosti.\nDok se Saturn direktno kreće i poravnava sa Južnim Mesečevim čvorom, to nam može pomoći da se oslobodimo strahova i prošlosti, ali i da probudimo lekcije iz naših ličnih udžbenika. Ovo je moćan trenutak, pa pazite šta se dešava oko vas i pratite tragove.\nPoravnanje Saturna sa Južnim Mesečevim čvorom započinje direktnim hodom Saturna i zbog toga je ovo moćan trenutak, pa poravnajte i vi svoje račune.\nPrethodni članakNajbolja ulična modna izdanja sa Nedelje mode u Londonu\nSledeći članakOvo vredi pogledati: Jennifer Lopez za Versace na Nedelji mode u Milanu


source.ba | Odlazeća Vlada KS potpisala ugovor oko nabavke novih tramvaja u vrijednosti od 10 miliona KM\nVlada Kantona Sarajevo i Ministarstvo saobraćaja KS, nakon niza poduzetih aktivnosti, danas su završili sve procedure s ciljem unapređenja javnog prijevoza putnika u Kantonu.\nPremijer Kantona Sarajevo Mario Nenadić i ministar saobraćaja KS Adi Kalem danas su potpisali projektni Ugovor sa Evropskom bankom za obnovu i razvoj (EBRD) u vrijednosti 10 miliona eura za nabavku novih tramvaja.\nProcedure javne nabavke u skladu s pravilima EBRD-a su u toku i završena je prva faza pretkvalifikacije ponuđača za nabavku tramvaja i uskoro se očekuje nastavak druge faze nabavke, u kojoj će kvalifikovani ponuđači dostaviti konačne ponude za nabavku novih tramvaja - saopćeno je iz Službe za protokol i press Kantona Sarajevo.\nPremijer Nenadić je podsjetio kako su prošle sedmice potpisali dva podugovora o zajmu u ukupnoj vrijednosti od 50 miliona eura.\n- Prvi podugovor odnosi se na sredstva zajma u iznosu od 30 miliona eura i koristit će se za realizaciju projekta izgradnje gradskih saobraćajnica u Sarajevu. Osnovni cilj i svrha ovog projekta je poboljšanje ključne cestovne mreže u KS, kroz finansiranje izgradnje i nadogradnje cestovne infrastrukture na dionicama Prve transverzale, u dijelu tunela 'Kobilja Glava' i gradnje Devete transverzale - rekao je premijer.\nDrugi dio kreditnih sredstava od 20 miliona eura je usmjeren za finansiranje razvoja javnog prijevoza u KS, s ciljem povećanja njegovog kapaciteta i unapređenja usluga. U okviru ovog projekta predviđena je sanacija oko 19,5 km dugačke dvokolosječne tramvajske pruge u Kantonu.\n- Sa današnjim ugovorom, Vlada Kantona Sarajevo u ovom mandatu zaokružuje započete procese s ciljem unapređenja javnog prijevoza u KS - poručio je premijer Nenadić.\nMinistar Kalem je potcrtao kako se iz ovoga jasno vidi da je Vlada KS od svog dolaska bila opredijeljena za moderniji i još bolji prijevoz putnika u Kantonu.\n- Ovo je samo jedna u nizu aktivnosti koje je Ministarstvo započelo u ovoj godini i dovelo do kraja, jer je neophodno da ovaj ugovor prođe osam različitih koraka, kako bi se mogao parafirati. Ovim će naši sugrađani imati komforniju uslugu prijevoza - najavio je ministar Kalem.\nTokom dana, spomenuti ugovor potpisat će i šefica Ureda Evropske banke za obnovu i razvoj Manuela Naessl jer, zbog specifičnih uslova uzrokovanih koronavirusom, ovo potpisivanje nije organizirano bilateralno - saopćeno je iz Službe za protokol i press Kantona Sarajevo.\nTagovi: TramvajiVlada KS


FK Ročdejl - Blic Sport\nNa debiju proglašen za najboljeg igrača utakmice, ali nije mogao da slavi - čekala ga je škola /FOTO/\nFudbaler Ročdejla Luk Meteson debitovao je za seniorski tim tog kluba na meču protiv Burija (2:1) što ne bi bila nikakva vest da on nema samo 15 godina.\nNESTVARNI JUNAK OPSTANKA Dvaput savladao opaku bolest, a onda postigao gol karijere /VIDEO/\nFudbaler Ročdejla Džo Tompson postigao je gol za pobedu nad Čarltonom od 1:0 čime je svom timu obezbedio ostanak u ligi. Ova vest ne bi bila toliko nesvakidašnja da mladi igrač nije već dva puta pobedio u mnogo važnijoj, životnoj, utakmici.\nFA KUP Totenhem razbio trećeligaša sa 6:1, Ljorenteov snežni het-trik\nFudbaleri Totenhema deklasirali su Ročdejl sa 6:1 i tako se plasirali u četvrtfinale FA kupa.\nPut od kraha preko viđenog trijumfa do popravnog meča prešli su fudbaleri Totenhema, pošto će morati da ponove utakmicu osmine finala FA kupa, jer su kao gosti remizirali 2:2 sa Ročdejlom.


Nakon što je grčki šef diplomatije Nikos Kocijas u Prištini saopštio da je Atina spremna da podrži članstvo Kosova u UNESCO i u Interpolu, politički vrh Srbije je toliko proključao od besa da je ministar spoljnih poslova Ivica Dačić zatražio od Grčke i zvanično objašnjenje. Iz ambasade te zemlje u Beogradu odgovorili su da bez obzira na te Kocijasove izjave Atina neće promeniti svoj stav u vezi sa priznanjem Kosova. Valja u ovom kontekstu podsetiti da je Srbija od 2008. godine izgubila gotovo sve bitke u blokiranju priznanja Kosova. Jedino nije jasno, primećuju sagovornici RSE, zašto se posle toliko poraza ne okane gubitničke diplomatije.\nPosle Dačića oglasio se i Marko Đurić, direktor Kancelarije Vlade Srbije za Kosovo i Metohiju. Reagujući na objavu Hašima Tačija, zamenika kosovskog premijera i šefa doplomatije, da je Kosovo podnelo zahtev za članstvo u UNESCO, Đurić je tu inicijativu nazvao vrhunskim cinizmom: "Oni koji to danas traže su glavni vinovnici razaranja stotina srpskih svetinja na Kosovu", izjavio je za Pink i istakao da će se Vlada Srbije i srpske diplomatija boriti da Kosovo ne postane član UNESCO.\nZašto Srbija ovako nervozno reaguje na saradnju Grčke sa Kosovom, odnosno, najavu da bi Atina mogla podržati zahtev Kosova za učlanjenje u UNESCO i INTERPOL, pitali smo Dušana Janjića iz Foruma za etničke odnose.\n“Panika je zato što se naslućuje ili ima informacija da bi Grčka mogla biti jedna od prvih pet zemalja-članica EU koje ne priznaju Kosovo koja bi napravila i taj korak”, kaže Janjić.\nOn ističe da se u Dačićevoj reakciji prema podršci Grčke Kosovu može prepoznati i geslo “drž’te lopova”, ali i otkriva ono što će se u briselskom dijalogu uskoro dogoditi:\n“Ovih dana će biti potpisana i tačka koja se tiče saradnje u međunarodnim organizacijama – naime, to da Srbija neće sprečavati članstvo Kosova u međunarodnim organizacijama. Onda se, na primer, Dačić neće buniti već će imati izgovor u potpisanom sporazumu i u Vučićevom parafu. To je na stolu bilo i februara 2013. godine, samo je tada Dačić molio odlaganje i, evo, odlagalo se do 2015. Dakle, tu je verovatno taj psihološki momentat ‘drš’te lopova’: osećam da sam malo izdao ustavni okvir, da sam izdao Miloševića, sopstvena uverenja i sad ja idem malo da galamim povodom Grčke”, kaže Janjić.\nKako razumeti to da Srbija sama Briselskim sporazumom normalizuje odnose sa Kosovom, a da drugim državama zamera kad to isto čine, pitamo Bojana Al Pinta Brkića iz Foruma za međunarodne odnose.\n“Prema Briselskom sporazumu na koji je Srbija pristala i koji je ratifikovan u njenoj skupštini, Srbija ne bi trebalo da sprečava učešće Kosova u regionalnim i drugim međunarodnim inicijativama. Potez Grčke se zapravo može tumačiti kao pokušaj da ne priznajući subjektivitet Kosova kao suverene države, ipak, definiše i štiti pravo Kosova da ima svoj glas u međunarodnim telima”, ocenjuje Brkić i dodaje da to nije nikakav nagoveštaj priznanja nezavisnosti Kosova.\nOno, međutim, što rezon srpske vlasti arogantno odbija jeste činjenica da Grčka, kao i svaka suverena zemlja, ima pravo da prizna ili ne prizna drugu zemlju. Još gore je, međutim, to što ne razume činjenicu na koju i Brkić podseća:\n“Svaka država može biti suverena bez priznanja druge države, priznanje druge države je deklarativni čin – nije konstitutivni.”\nSedmogodišnju diplomatsku ofanzivu Srbije u sprečavanju prizanja Kosova i blokadi njegovog članstva u međunarodnim organizacijama Srbija nastavlja, uprkos tome što ta kampanja nije donela nikakve rezultate. Uzalud je onomad drčni Tadićev šef diplomatije Vuk Jeremić obišao pola Zemljine kugle u misiji sprečavanja priznanja Kosova – Prištinu je do sada priznalo više od polovine zemalja-članica Ujedinjenih nacija. Što, uz malu dozu preterivanja reče jedan komentator, Kosovo još jedino nije priznala vremenska prognoza RTS-a.\nSvi ti uspesi Kosova zapravo su neuspesi srpske diplomatije, ali ona, uprkos tome, nastavlja da puca sebi u nogu.\n“To jeste gubitnička politika. Pre svega zato što se ne želi priznati da je bitka na Kosovu izgubljena pre oružane intervencije NATO-a. Zapravo, sve vreme se vodi jedna politika koja se uopšte ne menja – od Miloševića do danas”, primećuje Dušan Janjić.\nAko se i dalje budu vodile već izgubljene bitke, rezultat ne može a da stalno ne bude gubitak, upozorava i Bojan Al Pinto Brkić:\n“Srbija može imati isti stav i, recimo, po pitanju zaštite polarnih medveda i može trošiti ogroman novac po svetu, ali je, naravno, stvar diplomatske procene dokle se isplati lobirati. Pitanje je strategije koje bitke želite da bijete jer ako bijete unapred izgubljene bitke to nije mnogo pametno. S obzirom na način na koji je to do sada rađeno, čini se da su se bitke unapred izgubljene”, ocenjuje ovaj naš sagovornik.\nOsvrćući se na politiku aktuelne vlasti prema Kosovu, Dušan Janjić naglašava da je ona neke korake učinila, ali da i dalje ide cik-cak linijom:\n“Neke iskorake pokušava Vučić da napravi, ali i on krene, pa stane, pa ide korak nazad. To je jedna politika gde Srbija pusti da se kreira nova realnost, odnosno, nju navodno neko natera na tu realnost i onda ona pristaje. Ali, ako išta ljuti međunarodne posrednike kad je u pitanju dijalog sa Kosovom to je priča Srbije da se dotle ne bi ni stiglo da nije Evropske unije. Dakle, ne postoji još uvek priznavanje da se problem Kosova rešava radi Srbije, da Srbija ne može da upravlja Kosovom, da Srbija ne može da finansira paralelne srpske institucije na Kosovu, da Srbija ne može da zaustavi tok istorije, a onda, pošto želi u Evropsku uniju, sve se prebacuje na Uniju”, ističe Janjić.\nŠto se tiče osvajanja međunarodnih organizacija, Kosovo je do sada postalo član MMF-a i Svetske banke, Evropske banke za obnovu i razvoj, Venecijanske komisije Saveta Evrope, Saveta za regionalnu saradnju zemalja jugoistoče Evrope, Međunarodne unije drumskog saobraćaja, Međunarodnog olimpijskog komiteta, Međunarodne rukometne federacije. Nije član Saveta Evrope, UNESCO-a, OEBS-a i Ujedinjenih nacija.


Spojena 4 komunalna preduzeća\nponedeljak, 21. septembar 2015. 08:40h\nUšteda je navela čelnike Opštine Alibunar da JKP "Univerzalu" pripoje komunalna preduzeća iz Ilandže, Vladimirovca i Banatskog Karlovca.\nJKP "Univerzal" Alibunar Elicio\nOpština Alibunar u sektoru komunalnih usluga odlučila se na uštedu kroz pripajanje više komunalnih preduzeća JKP "Univerzal"-u. Na ovaj način se koristeći istu mehanizaciju a kroz bolju organizaciju radne snage, prema tvrdnjama ostvaruju značajne uštede.\nNi jedno od ova četiri pomenuta preduzeća nije imalo dovoljno ljudi, sredstava i tehnike da posluju nesmetano. Efekti su vidljivi na terenu, ovaj deo smo sredili uz pomoć tri preduzeća, mobilisali smo ljude ovih dana i uspeli smo da sredimo stanje. Imamo i mehanizaciju u svim mestima gde postoje deponije, koje sređujemo sa grejderom i više nema razbacivanja smeća po okolnim njivama, objašnjava za RTV Vlasto Marić, direktor JKP "Univerzal".\nOdnedavno u skopu ovog komunalnog preduzeća nalazi se i poljočuvarska služba. Prema stavu lokalnih ratara, poljočuvari su zaslužni za iskorenjavanje sitnih krađa u atarima širom opštine.\nKako Alibunar MOJKraj saznaje, ideja je da se sva komunalna preduzeća u opštini Alibunar pripoje "Univerzal"-u. Zbog negodovanja stanovnika u tim mestima, za sada se takav poduhvat ne odvija. Više o celom problemu, portal će pisati u narednom periodu.\nAutor: rtv.rs/aleksandar kraćun\njkp sever ilandza\nNema vode u Alibunaru\nUniverzal u borbi sa snegom\nPoklon građanima opštine Alibunar\nBudzet u senci organizacije novog JKP "Univerzal"\n0 #1 Zabrinut 21-09-2015 15:12\nneće ovo na dobro da izađe, mnogo poštenih na jednom mestu nikada na dobro nije izašlo, niti će!


Palmer: Dodik je pretnja koju treba shvatiti ozbiljno - Balkanska\n„Mislim da postoje pretnje koje vrlo ozbiljno shvatamo. Svakako, to je pretnja blokadom institucija na državnom nivou, pretnja sprečavanjem funkcionalnosti bosansko-hercegovačkih institucija i onemogućavanje ovim institucijama da posluže svojoj svrsi i ispune obećanje građanima BiH da će njihova vlada služiti njihovim interesima”, kazao je Palmer za Glas Amerike.\n„Svako ko se pridruži antidejtonskim stavovima rizikuje da se bude takav odgovor Sjedinjenih Država”, rekao je Palmer.\n„Čini se da lideri nameravaju da zemlju guraju iz jedne u drugu krizu. Mislim da smo to videli sa stavom gospodina Dodika u odnosu na Visoko sudsko i tužilačko veće i Ustavni sud, stvarajući krizu tamo gđe ne treba da je bude”, dodao je Palmer.\n„Tako da svi u Banjaluci, u Republici Srpskoj, koji se svrstaju uz stav koji je zauzeo gospodin Dodik, moraju razumeti rizike koje to nosi i štetu koju nanose budućoj evropskoj perspektivi Bosne i Hercegovine”, rekao je Palmer.\nDodik preglasan na sjednici Predsjedništva, Komšića pozvao da podnese ostavku\nDodik-predlažem rok od deset dana za formiranje Savjeta ministara\nMilorad Dodik: Nisam optimista u pogledu formiranja vlasti u BiH\nTags: BIH, Dodik, Palmer\nTači lagao da je Jamajka priznala lažnu državu Kosovo


Krivokapić: Veze Crne Gore i Srbije niko nikada neće moći da prekine - 21.05.2021, Sputnik Srbija\nCrna Gora obeležava 15 godina od izdvajanja iz zajedničke države sa Srbijom, prvi put od promene vlasti avgusta prošle godine, a premijer Zdravko Krivokapić tim... 21.05.2021, Sputnik Srbija\nKrivokapić, u intervjuu za Tanjug, kaže da u ovom momentu nije zadovoljan odnosom dve države, ali da kao premijer, vlada kojom rukovodi, nova vlast i građani, veruje i oni koji nisu za njih glasali, žele da Crna Gora i Srbija budu dve zemlje koje će međudržavnim odnosom pokazati kako ceo region može i treba da funkcioniše u političkoj harmoniji.„Međudržavno uvažavanje, na ravnopravnim osnovama, politička, ekonomska i privredna i saradnja na svim društvenim poljima i na kraju, saradnja koja će obe države brže voditi ka dostizanju standarda koji vode ka članstvu u EU. To su ciljevi modernih država kakve Crna Gora i Srbija jesu i moraju biti“, poručuje Krivokapić.On ističe da je istorija najbolji, najveći i najubedljiviji svedok bliskosti i povezanosti Crne Gore i Srbije.Prema rečima Krivokapića, to je definicija poslednjih 15 godina, od referenduma o nezavisnosti.Veze koje spajaju Crnu Goru i Srbiju su snažne i kada to znamo, kada je to polazište onda nema toga što može i sme da udaljava, ističe Krivokapić.O tačkama sporenja i položaju SrbaNa pitanje o tačkama sporenja Srbije i Crne Gore, odgovara da one neosporno postoje.„Mi smo te tačke nasledili i želim da javnosti prvo to bude kristalno jasno. Sve što se u javnosti definiše kao tačke sporenja, od kako smo mi preuzeli vlast i od kako sam ja postao predsednik Vlade, budite sigurni, samo su rezultat nerazumevanja određenih političkih procesa u obe države. Da se stvari menjaju na bolje, videlo se i kroz niz zvaničnih poseta Srbiji dela ministara naše Vlade. Te su posete već donele pozitivne i efekte i reakcije, i doneće i konkretne projekte. Mi sa radošću čekamo uzvratne posete ministara iz Srbije“, kaže on.Kada je reč o posetama najviših državnih zvaničnika dveju država, Krivokapić navodi da bi mogao reći da se vlada već polako priprema za dolazak srpske premijerke Ane Brnabić u uverenju da će to uskoro uslediti.„Pre nekoliko meseci uputio sam poziv za zvaničnu posetu premijerke Ane Brnabić Crnoj Gori. Taj poziv i danas ima istu snagu i Crna Gora čeka premijerku Srbije da dođe. Spreman sam i rešen da se svako pitanje razjasni i nađemo ono što je mera koja će osnažiti međudržavne odnose“, kazao je Krivokapić.O tome kako se nova vlast odnosi prema otvorenim pitanjima između dve zemlje, zajedničkim istorijskim događajima i pre svega položaja Srba, Krivokapić navodi da samo nedobronamerni ljudi mogu Crnoj Gori i Srbiji nametati da one imaju otvorena međudržavna pitanja.Krivokapić je jasan da su Srbi od prethodne vlasti diskriminisani i svedeni na večite krivce za sve što je, kako kaže, bivšoj vlasti padalo na pamet.„Srbi (u Crnoj Gori) su zaokružili pakleni krug progona od bivše vlasti koja je kroz razne periode progonila Crnogorce, Bošnjake, Albance pa stigla do Srba. Bio je to skoro nepodnošljiv period pa su litije pokazale koliko građana je bilo svesno, zajedno sa Srbima, da bivša vlast mora da ode“, naveo je.Pobedom na izborima, kaže, na to je stavljena tačka.„Sa ovom vladom Srbi su postali ravnopravni članovi društva i nalaze na visokim funkcijama zbog svoje stručnosti, a ne zbog opredeljenosti nacionalne, verske, političke ili bilo koje druge. Pred svim građanima su dani kada će oni državi u kojoj žive, bez obzira na nacionalnost, biti na prvom mestu“, uveren je Krivokapić.\nsvet, vesti, crna gora, srbija, zdravko krivokapić, region\n11:09 21.05.2021 (Osveženo: 04:04 26.08.2021)\nCrna Gora obeležava 15 godina od izdvajanja iz zajedničke države sa Srbijom, prvi put od promene vlasti avgusta prošle godine, a premijer Zdravko Krivokapić tim povodom ističe da su sa promenom rukovodeće političke snage u ovoj državi promenjeni i temelji za gradnju trajno dobrih odnosa sa Srbijom.\nKrivokapić, u intervjuu za Tanjug, kaže da u ovom momentu nije zadovoljan odnosom dve države, ali da kao premijer, vlada kojom rukovodi, nova vlast i građani, veruje i oni koji nisu za njih glasali, žele da Crna Gora i Srbija budu dve zemlje koje će međudržavnim odnosom pokazati kako ceo region može i treba da funkcioniše u političkoj harmoniji.\n„Međudržavno uvažavanje, na ravnopravnim osnovama, politička, ekonomska i privredna i saradnja na svim društvenim poljima i na kraju, saradnja koja će obe države brže voditi ka dostizanju standarda koji vode ka članstvu u EU. To su ciljevi modernih država kakve Crna Gora i Srbija jesu i moraju biti“, poručuje Krivokapić.\nOn ističe da je istorija najbolji, najveći i najubedljiviji svedok bliskosti i povezanosti Crne Gore i Srbije.\n13 Maj 2021, 16:58\n„To su države čije veze niko nikada neće moći da prekine, niti da njihove narode učini neprijateljima“, istakao je šef crnogorske vlade i dodao da su političari koji ne polaze od tih premisa doveli u period u kojem su odnosi dve zemlje bili na najgorem mogućem nivou i da su jedine žrtve bivših političkih lidera Crne Gore bili građani obeju zemalja.\nPrema rečima Krivokapića, to je definicija poslednjih 15 godina, od referenduma o nezavisnosti.\nVeze koje spajaju Crnu Goru i Srbiju su snažne i kada to znamo, kada je to polazište onda nema toga što može i sme da udaljava, ističe Krivokapić.\nO tačkama sporenja i položaju Srba\nNa pitanje o tačkama sporenja Srbije i Crne Gore, odgovara da one neosporno postoje.\n„Mi smo te tačke nasledili i želim da javnosti prvo to bude kristalno jasno. Sve što se u javnosti definiše kao tačke sporenja, od kako smo mi preuzeli vlast i od kako sam ja postao predsednik Vlade, budite sigurni, samo su rezultat nerazumevanja određenih političkih procesa u obe države. Da se stvari menjaju na bolje, videlo se i kroz niz zvaničnih poseta Srbiji dela ministara naše Vlade. Te su posete već donele pozitivne i efekte i reakcije, i doneće i konkretne projekte. Mi sa radošću čekamo uzvratne posete ministara iz Srbije“, kaže on.\nKada je reč o posetama najviših državnih zvaničnika dveju država, Krivokapić navodi da bi mogao reći da se vlada već polako priprema za dolazak srpske premijerke Ane Brnabić u uverenju da će to uskoro uslediti.\n„Pre nekoliko meseci uputio sam poziv za zvaničnu posetu premijerke Ane Brnabić Crnoj Gori. Taj poziv i danas ima istu snagu i Crna Gora čeka premijerku Srbije da dođe. Spreman sam i rešen da se svako pitanje razjasni i nađemo ono što je mera koja će osnažiti međudržavne odnose“, kazao je Krivokapić.\nO tome kako se nova vlast odnosi prema otvorenim pitanjima između dve zemlje, zajedničkim istorijskim događajima i pre svega položaja Srba, Krivokapić navodi da samo nedobronamerni ljudi mogu Crnoj Gori i Srbiji nametati da one imaju otvorena međudržavna pitanja.\n„Nema tog problema koji mi ne možemo da rešimo otvorenim bratskim i prijateljskim razgovorom“, kaže Krivokapić.\nKrivokapić je jasan da su Srbi od prethodne vlasti diskriminisani i svedeni na večite krivce za sve što je, kako kaže, bivšoj vlasti padalo na pamet.\n„Srbi (u Crnoj Gori) su zaokružili pakleni krug progona od bivše vlasti koja je kroz razne periode progonila Crnogorce, Bošnjake, Albance pa stigla do Srba. Bio je to skoro nepodnošljiv period pa su litije pokazale koliko građana je bilo svesno, zajedno sa Srbima, da bivša vlast mora da ode“, naveo je.\nPobedom na izborima, kaže, na to je stavljena tačka.\n„Sa ovom vladom Srbi su postali ravnopravni članovi društva i nalaze na visokim funkcijama zbog svoje stručnosti, a ne zbog opredeljenosti nacionalne, verske, političke ili bilo koje druge. Pred svim građanima su dani kada će oni državi u kojoj žive, bez obzira na nacionalnost, biti na prvom mestu“, uveren je Krivokapić.


Svet Autor:Vijesti21. feb. 202112:20 > 12:27\nNesuglasice oko rešenja za direktora Uprave policije mogle bi da izazovu prvu ozbiljniju krizu unutar Vlade Zdravka Krivokapića, jer su se premijer i ministar unutrašnjih poslova Sergej Sekulović sukobili oko toga kome treba poveriti upravljanje tom bezbednosnom institucijom.\nMinistar unutrašnjih poslova Sergej Sekulović istakao da je spreman da snosi političku odgovornost ako njegov kandidat ne opravda očekivanja. Premijer Krivokapić insistirao na konsenzusu, a stekao se utisak da je izričito protiv toga da Brđanin zauzme mesto direktora Uprave policije.\nVlada Crne Gore prodaje Milov mercedes\nSekulovića je eksplicitno podržao i potpredsednik Vlade Dritan Abazović.\nIzvor “Vijesti” navodi da je Sekulović objasnio da je Brđanin najbolje ocenjeni kandidat, da je konkurs bio zakonit i da ga ne treba poništiti i da je spreman da podnese i ostavku ako se to desi.\nKrivokapić je insistirao da probaju da postignu konsenzus po tom pitanju, a svi sagovornici “Vijesti” su saglasni da se stekao utisak da je izričito protiv toga da Brđanin bude na mestu direktora UP, iako nije bilo konkretnog obrazloženja.\nPrema informacijama sa sastanka, deo ministara insistirao je na tome da se moraju uvažiti procedure, ali i to što se na konkurs javio veliki broj kandidata.\nKao primer da se moraju brže donositi odluke u raspravi se isticalo i da ministar finansija Milojko Spajić trenutno koordiniše više uprava, među kojima su za nekretnine i imovinu.\n“Ministar Mladen Bojanić rekao je da mu nije jasno zašto se u izbor direktora UP mešaju drugi ministri, osim resornog, naglašavajući da bi i on, kada ne bi prošao njegov predlog za recimo direktora Aerodroma, a da je izabrao najboljeg, razmislio o svom ostanku u takvoj Vladi. Nejasno je zbog čega se Krivokapić toliko zauzeo za izbor direktora UP, jer se do sada nije mešao kada su resorni ministri predlagali direktorku Kliničkog centra, v.d. direktorke Uprave za kadrove i Agencije za nacionalnu bezbjednost”, rekao je jedan od sagovornika.\nSagovornici su objasnili i da je zbog uzavrelih strasti sastanak trajao duže od četiri sata i da će se razgovori nastaviti u ponedeljak.\n“Pošto nije bilo konsenzusa oko izbora Brđanina za prvog policajca, predlagalo se da on bude izabran za vršioca dužnosti na određeni period, pa da se na osnovu poteza vidi da li je dobro rešenje. Obrazloženo je da očekuju da Brđaninov prvi potez bude smjena šefa Sektora za borbu protiv organizovanog kriminala i korupcije Zorana Lazovića i drugih spornih pomoćnika”, kazao je izvor “Vijesti”.\nNavodno, Krivokapić je bio protiv toga da se pitanje direktora Uprave policije riješi imenovanjem Brđanina i za vršioca dužnosti, iako je navodno ranije pominjao da bi v.d. stanje moglo da bude rešenje, ali sa nekim drugim rukovodiocem, a ne sa Veskom Damjanovićem koji je to mesto zauzeo nakon odlaska Veselina Veljovića.\nNaročito oštar u ocenama je bio funkcioner Ujedinjene Goran Danilović, koji je bio ministar unutrašnjih poslova u “Vladi izbornog poverenja” 2016. godine, kada mu je pomoćnik bio upravo Brđanin.\nOn je kazao da ne pristaje da se svi kandidati proglašavaju DPS ljudima, naročito oni koje su već kroz blato provlačili iz struktura bliskih DPS i obaveštajnim službama.\nPotpredsednik Vlade i koordinator svih bezbednosnih službi Dritan Abazović rekao je da očekuje da će se izbor direktora UP završiti početkom naredne sedmice.\n“Kao koordinator dajem punu podršku ministru unutrašnjih poslova Sergeju Sekuloviću da konkurs koji traje zadnjih mesec i po dana dovede do kraja i predloži kandidata za kojeg misli da je najbolje rešenje. Upravom policije neće upravljati nikakve strukture van Vlade Crne Gore. Na čelu policije će biti najbolji i sve van toga nije princip. Od toga nema odstupanja. Čekamo formalizaciju predloga ministra Sekulovića”, kazao je on.\nCrna Gorašef policijeVlada


Vašington gubi strpljenje, Srbija mora da odluči - Medija centar\nVašington gubi strpljenje, Srbija mora da odluči\nSjedinjene Države gube strpljenje sa Srbijom zbog njenog odbijanja da svoju spoljnu i bezbednosnu politiku uskladi sa Briselom i primeni sankcije protiv Rusije, ocenjuju za Glas Amerike američke diplomate i eksperti.\nBivši dugogodišnji zvaničnik Stejt departmenta Danijel Frid i direktor za Evropu u Međunarodnom republikanskom institutu (IRI) Pol Mekarti poručuju da Srbija mora hitno da odluči – da li joj je budućnost u Evropi ili sa Putinovom Rusijom, odgovornom za ratne zločine i zverstva u Ukrajini.\nKremlj je to opisao kao neprijateljski potez, a Lavrov optužio Zapad da je iscenirao zabranu letenja i poručio da „niko neće moći da uništi naše veze sa Srbijom“.\n„Rusija je odgovorna za zverstva u Ukrajini, na nivou staljinizma. Uništava gradove, masovno ubija civile, blokira hranu… Da li Srbija usklađuje svoju spoljnu politiku sa, u suštini, agresivnim tiraninom odgovornim za velika zverstva? Da li je to najbolje što Srbija može da uradi? Mislim da je Stejt department apsolutno u pravu što je istakao da tako ne bi trebalo da se ponaša zemlja koja se pretvara da želi da postane članica Evropske unije“, ocenio je Danijel Frid, bivši diplomata i dugogodišnji zvaničnik Stejt Departmenta.\nOn smatra da je zbog ruskog ekstremizma i nasilja, balansiranje predsednika Srbije Aleksandra Vučića između Zapada i Rusije nemoguće i veruje da Sjedinjene Države gube strpljenje sa Beogradom. Da je američko strpljenje na izmaku, saglasan je i Pol Mekarti iz Međunarodnog republikanskog instituta.\n„Mislim da Vašington gubi strpljenje. I to nije samo usredsređeno na sankcije, već i na dijalog Srbije sa Kosovom koji je duboko zamrznut. Kada je kosovski premijer (Aljbin) Kurti posetio Vašington, nije dobio sastanke koje je želeo. Mislim da smo to namerno uradili, ne da bi birali strane, već da bi ukazali da je potrebno da obe strane urade više da pokrenu dijalog. Još nije upućen poziv predsedniku Vučiću da poseti Vašington, što je verovatno donelo izvesno olakšanje Beogradu. Međutim, ako pogledate kako je premijer Kurti dočekan u Vašingtonu, rekao bi da je strpljenje u vezi sa Beogradom trenutno na izmaku“, ocenjuje Mekarti.\nIstovremeno, postavlja se pitanje kako bi Sjedinjene Države mogle da reaguju. Mekarti kaže da američka administracija nema mnogo instrumenata na raspolaganju, već da je to uglavnom u rukama Brisela.\n„Sjedinjene Države su usredsređene na mnogo prioriteta i Balkan nije glavni. Vašington želi da igra ulogu posrednika, da bude od pomoći Briselu kada je reč o konačnom cilju – a to je da zemlje regiona postanu članice Evropske unije“.\n„Sećamo se sankcija i ne smatramo da su one efikasne“, rekao je Vučić posle susreta sa Šolcom.\n„Možda, i ovo je nagađanje, samo neke aspekte sankcija, možda ne celi paket, nego neke njegove delove. Nisam ekspert u tom pogledu, ali je određena primena sankcija u vezi sa Rusijom osnovni uslov za kretanje ka Zapadu“, naglašava Mekarti.\n„Postoji opasnost da Srbija dozvoli sebi da upadne u zamku pomaganja Rusiji da zaobiđe sankcije, što bi bila veoma loša ideja, zato što joj Sjedinjene Države ne bi dozvolile da prođu nekažnjeno zbog toga. Ne bi bilo zaštite. Pomaganjem Rusiji da izbegne sankcije, Srbija bi mogla da bude ranjiva, i mora pomno da razmotri šta radi… Za to postoje stvarne posledice“, rekao je on.\nFrid je poručio i da bi Vučić trebalo da „da u javnosti formuliše strategiju kojom se prepoznaje šta je Rusija postala pod Putinom“.\n„I da preispita jezik koji Srbija koristi. Posle toga će slediti posledice kada je reč o politici. Međutim, mora da izrazi i da to i misli, da Srbija razume šta znači evropska budućnost. To nije šurovanje sa Vladimirom Putinom“.\n„Predsedniku Srbije će biti sve teže da sedi na dve stolice – kao što se to često govori u tom preterano upotrebljivanom izrazu, ali mislim da je prikladan. Biće teško to dugoročno raditi. Da li to znači potpuni i trajni raskid sa Rusijom? Ne. Mislim da će verovatno doći vreme kada će odnosi Rusije i Srbije biti manje opterećeni krvlju koja se trenutno proliva u Ukrajini. U sred ovog rata, mislim da Srbija zaista ima samo jedan izbor, a to je da se prikloni Briselu i Zapadu. Kao što je pokazao incident sa avionom Lavrova, Srbija je okružena državama koje ostaju sve prozapadnije“, napominje za Glas Amerike Pol Mekarti.\nMeđutim, pristupanje Srbije Uniji, smatra Mekarti, otežavaju dugoročni sporazumi sa Rusijom – kao što je nedavni dogovor predsednika Vučića sa ruskim liderom o snabdevanju gasom – u trenutku kada članice Evropske unije pokušavaju da postepeno ukinu zavisnost od ruskih energenata.\nDanijel Frid smatra da bi Sjedinjene Države i Evropska unija, ako Srbija to želi, trebalo da joj pruže svu moguću pomoć i da sa Beogradom ozbiljno razgovaraju o alternativnim izvorima energije da bi se, kako ističe, pronašli načini da se smanji zavisnost od ruske energije.\n„Nemci su, na primer, veoma sporo shvatili opasnosti od zavisnosti od ruskih energenata. Tako da, ako Srbi žele da iznose argumente da Evropa ne bi trebalo da im drži predavanja, imajući u vidu njenu nekonzistentost i greške, ja to razumem. Ali, to ne može da bude konačan odgovor. Pitanje je da li će Srbija uraditi šta može da bude solidarna sa Evropljanima… Međutim, ako Srbija želi da koristi argumente o dvostrukim standardima kao izgovor za nastavak svrstavanja na rusku stranu, to je problem… Ovde govorimo o Rusiji pod Putinom, koja je odgovorna za ratne zločine, prisilne deportacije, silovanja. To rade njihovi ruski prijatelji“.\nI dok predsednik Srbije, pod pritiskom obe strane, pokušava da odluči u kom smeru će povesti zemlju ili pak da tu odluku odloži što je duže moguće, Rusija će, smatraju američki analitičari, pokušavati da dodatno zakomplikuje situaciju.\n„Čak i ako je Srbija ne pozove, možda će želeti da se uključi u razgovore gde god se oni vodili. Zbog toga možemo očekivati da se nastavi slično rusko mešanje… Lavrov i drugi predstavnici ruske vlade sigurno nisu bili srećni zbog otkazivanja posete. U stvari, bili su besni, što je ostavljalo utisak da su iznenađeni ovim što se dogodilo“, kaže Pol Mekarti.\n„To što Lavrov nije mogao da putuje u Beograd, trebalo bi da bude lekcija srpskoj vladi da Rusija u stvari nije podjednako moćan prijatelj Srbije, kao što su Evropska unija i Sjedinjene Države“, naglašava Frid, koji ipak veruje da je Rusija sposobna da se promeni i da bi Srbija u tome mogle da joj pomogne.\n„Ako Rusi budu shvatili da su izolovani čak i od svojih tradicionalnih prijatelja u Evropi, to bi moglo da ubrza promenu smera Rusije i ja verujem da je ona sposobna za to. Ne verujem da je osuđena da ponavlja najgore istorijske tradicije kao što je to slučaj sada. Ima izbor“, rekao je on.\nNa pitanje Glasa Amerike da li je taj izbor moguć pod Putinom, Frid odgovara da „verovatno nije“.\nRusija odbacuje optužbe za ratne zločine u Ukrajini, gde tvrdi da je u toku „specijalna vojna operacija“.


Raspisan konkurs za 12. 'Prvi kadar' Prolog\n"Pravo učešća na Festivalu, koji će biti održan od 12. do 16. novembra, imaju dokumentarni i kratki igrani filmovi, čija proizvodnja nije starija od dve godine", izjavila je Srni umetnički direktor i selektor "Prvog kadra" Aleksandra Mitrić Štifanić.\nPrema njenim rečima, Filmovi će se takmičiti u pet festivalskih selekcija: "U fokusu" - Međunarodna selekcija dokumentarnih filmova stranih autora; "Eks JU u fokusu" - Regionalna selekcija dokumentarnih filmova autora sa eks JU prostora; "Kratke priče" - Međunarodna selekcija kratkih igranih filmova domaćih i stranih autora; "Ključ za film" - Međunarodna selekcija kratkih igranih filmova studenata filmskih akademija iz zemlje i sveta i "Novi pogledi" - Međunarodna selekcija dokumentarnih filmova studenata filmskih akademija iz zemlje i sveta.\n"Ovogodišnji festival biće održan pod motom `Prvi kadriraj!`. Ovaj moto podstiče filmske autore da tragaju za novim filmskim pričama i prvi ih zabeleže. Na taj način, festival pokreće inspiraciju i kreativnost u stvaranju filmskih ostvarenja sa upečatiljivim stavom. Moto festivala je i poruka mladima da se bave filmom i filmskom umetnošću", poručuje Štifanićeva.\nOna dodaje da će, osim bogatog takmičarskog programa, publika i ove godine uživati u raznovrsnom pratećem programu Festivala, u okviru kojeg će biti održana Filmska škola "Prvog kadra" sa radionicama dokumentarnog i animiranog filma, DokMasterKlas predavanje, promocije filmskih izdanja, izložbe, projekcije najnovijih igranih filmova iz regiona, promocije filmskih festivala, Veče laureata, Veče velikana, Dečiji filmski program "KIDS Fest" i specijalne filmske projekcije.


Zvanično spojen međudržavni most na Savi kod Gradiške\nRadovi na povezivanju čelične konstrukcije na međudržavnom mostu Gradiška, jednom od najvažnijih projekata na rijeci Savi, koji povezuje Bosnu i Hercegovinu i Hrvatsku, završeni su danas. Evropska unija sufinansira izgradnju ovog međudržavnog mosta sa 3,2 miliona eura bespovratnih sredstava. Most je jedan od najvažnijih projekata na rijeci Savi i omogućit će vitalnu prometnu vezu između Bosne i Hercegovine i Hrvatske i ostatka Evrope. Svečanosti su prisustvovali Stefano Ellero, šef Kooperacija Delegacije Evropske unije u Bosni i Hercegovini, Vojin Mitrović, ministar saobraćaja BiH, Tomislav Mihotić, državni sekretar Ministarstva mora, prometa i infrastrukture Hrvatske i Matej Zakonjšek, direktor Stalnog sekretarijata Transportne zajednice.\n“Evropska unija je bila ključni partner u implementaciji ove ključne transportne mreže koja povezuje Bosnu i Hercegovinu sa Evropom. Prije samo dvije sedmice, most u Svilaju je službeno otvorila predsjednica Evropske komisije, a kako je navela, ovaj simbolični čin povezivanja dva dijela znači povezivanje ljudi i kultura. Ovo dolazi izuzetno blagovremeno u vrijeme oporavka od uticaja pandemije na ekonomiju i živote građana, te će potaknuti trgovinu, ekonomski oporavak i rast ”, rekao je Stefano Ellero.\nNakon što bude potpuno završen i otvoren za transport, međudržavni most u Gradišci značajno će skratiti vrijeme čekanja na granici i podržati brži i sigurniji promet za privredu, građane zemlje i regije te dovesti do uspješnijeg rasta i novih radnih mjesta. Projekat je važan korak ka integraciji Zapadnog Balkana u Agendu povezivanja Evropske unije, čiji je cilj poboljšanje infrastrukturnih veza u regionu.\n“Ovaj most će povezati dvije ekonomije i Bosnu i Hercegovinu s Evropskom unijom. Očekujemo da će radovi biti završeni u maju sljedeće godine, a da će most i granični prijelaz biti potpuno funkcionalni kroz godinu do godinu i po dana, po završetku prilazne dionice. Pokrenuli smo inicijativu za integrirani granični prijelaz, koji bi bio jedan od prvih te vrste između EU i zemalja Zapadnog Balkana ”, rekao je ministar Mitrović.\nTomislav Mihotić napomenuo je da je nakon otvaranja mosta Svilaj, most u Gradišci važna spona između zemalja, zbog svog jedinstvenog geografskog položaja. „Osim bržeg saobraćaja, novi most će poboljšati ekonomski rast obje zemlje, a Bosna i Hercegovina će biti bliža Evropi. Nadamo se da ćemo nastaviti saradnju i zajednički realizirati druge projekte na području rijeke Save radi integracije i povezivanja regije “, rekao je Mihotić.\n„Ovaj most ne povezuje samo dvije zemlje, već i Zapadni Balkan sa Evropskom unijom. Nakon što bude potpuno završen i funkcionalan, dnevno će ga prelaziti 2400 vozila što će poboljšati kapacitete graničnih prijelaza i spojiti ekonomije zemalja. Kao i Svilaj, ovaj most je simbol da se Bosna i Hercegovina povezuje sa svojim susjedima, sa Evropskom unijom, sa Evropom i to je upravo ono što mi želimo ”, rekao je Matej Zakonjšek.\nEvropska unija je do sada izdvojila preko 225 miliona eura bespovratnih sredstava za 13 projekata u transportnom sektoru u Bosni i Hercegovini, duž Koridora Vc. Gradiška i nedavno otvoreni most Svilaj povezuju Bosnu i Hercegovinu sa glavnim gradovima Evrope i približavaju građane i zemlje.


Dodavanje kategorija u katalog lokacija ili njihovo menjanje - SharePoint\nDodavanje kategorija u katalog lokacija ili njihovo menjanje\nKatalog lokacija je centralna lokacija sa koje možete da pregledate i organizujete sve Web lokacije pridružene portalu. Lokacije možete da grupišete po kategorijama kako biste ih organizovali i prikazali na način koji za vas ima smisla. Kako vaš portal raste, a vaša organizacija se menja, možda ćete želeti da promenite kategorije u katalogu lokacija. U mogućnosti ste da promenite ili izbrišete podrazumevane kategorije u katalogu lokacija i tako ih prilagodite vašoj organizacionoj strukturi ili poslovnim procesima.\nNapomena: Kada promenite kategorije ili dodate nove, morate urediti sve postojeće lokacije da biste se uverili da one pripadaju ispravnim kategorijama. Pored toga, uverite se da su nove ili promenjene kategorije dostupne na stranici „Kreiranje lokacije“.\nDodavanje nove kategorije u katalog lokacija\nNa gornjoj traci za navigaciju kliknite na vezu Lokacije da biste otvorili katalog lokacija.\nU katalogu lokacija, u meniju Radnje na lokaciji izaberite stavku Uredi stranicu.\nU odeljku Kategorije kliknite na vezu Kreiranje nove kategorije.\nNa stranici „Kreiraj kolonu“, u polje Ime kolone upišite ime nove kategorije, uverite se da je potvrđen izbor Opcija, po potrebi izaberite dodatne kategorije, a zatim upišite opcije koje želite da budu prikazane ispod naslova kategorije.\nUverite se da je potvrđen izbor Dodaj u podrazumevani prikaz, a zatim kliknite na dugme U redu.\nNa stranici „Prilagođavanje lokacija“, u odeljku Prikazi kliknite na vezu Kategorije.\nU odeljku „Kolone“ rasporedite kolone pomoću opcija na listi Položaj sleva, a zatim kliknite na dugme U redu.\nNa gornjoj traci za navigaciju kliknite na vezu Lokacije da biste se vratili u katalog lokacija, a zatim kliknite na vezu Objavi.\nMenjanje kategorija u katalogu lokacija\nU odeljku Kategorije kliknite na vezu Uređivanje lokacija i kategorija.\nNa stranici „Lokacije“, u meniju Postavke izaberite stavku Postavke liste.\nNa stranici „Prilagođavanje lokacija“, u odeljku Kolone izaberite ime kategorije koju želite da promenite.\nNa stranici „Menjanje kolona“ izvršite željene izmene, a zatim kliknite na dugme U redu.\nUkoliko je na stranici „Uredi prikaz“ prikazano polje za potvrdu Neka ovo bude podrazumevani prikaz, uverite se da je u njemu potvrđen izbor, a zatim se uverite da je u odeljku Kolone potvrđen izbor u polju za potvrdu pored kolone (kategorije) koju ste promenili, kao i da je ona ispravno postavljena na listi Položaj sleva.\nKliknite na dugme U redu da biste se vratili na stranicu „Prilagođavanje lokacija“.\nBrisanje kategorije iz kataloga lokacija\nPomerite se na dno stranice „Promena kolona“, a zatim kliknite na dugme Izbriši.\nDodavanje ili menjanje kategorije kataloga lokacija postojeće lokacije\nNa matičnoj stranici portala, na gornjoj traci za navigaciju kliknite na vezu Lokacije da biste otvorili katalog lokacija.\nU meniju Radnje na lokaciji izaberite stavku Prikaži sav sadržaj na lokaciji.\nNa stranici „Sadržaj cele lokacije“, u odeljku Liste kliknite na vezu Lokacije.\nNa stranici „Lokacije“, u meniju Prikaz izaberite stavku Sve lokacije.\nPostavite pokazivač na lokaciju koju želite da promenite, kliknite na strelicu koja se pojavila, a zatim izaberite stavku Uredi stavku.\nNa stranici „Lokacije“ izaberite kategoriju u kojoj želite da prikažete lokaciju, a zatim kliknite na dugme U redu.


Prvi regionalni forum o vladavini prava za Jugoistočnu Evropu – Asocijacija za demokratske inicijative (ADI)\nPrvi regionalni forum o vladavini prava za Jugoistočnu Evropu\n1 Aprila, 2014 / Komentari isključeni za Prvi regionalni forum o vladavini prava za Jugoistočnu Evropu\nAIRE centar i Civil Rights Defenders u partnerstvu sa Vladom Crne Gore 28. i 29. marta 2014. godine u Budvi su organizovali “Prvi regionalni forum o vladavini prava za Jugoistočnu Evropu”.\nNa Forumu su učestvovali sudije predstavnici Evropskog suda za ljudska prava, Vrhovnog suda i Ustavnog suda zemalja regiona, predstavnici akademija i institucija za pravosudnu obuku, vladini agenti pred sudom u Strazburu, kao i predstavnici nevladinih organizacija i pravni stručnjaci iz Albanije, Bosne i Hercegovine, Hrvatske, Makedonije, Srbije i Crne Gore.\nCilj foruma bio je promocija Evropske konvencije o ljudskim pravima u regiji, poboljšanje regionalne saradnje i unaprjeđenje Evropskih integracija. Tokom dvodnevnog održavanja Foruma učesnici su imali priliku da u plenarnim raspravama diskutuju o implementaciji Evropske konvencije o ljudskim pravima sa domaćim sudijama, te da identifikuju ključne prepreke za efikasniju implementaciju Konvencije, kao i da uspostavom regionalne saradnje učesnici uče jedni od drugih kako bi na osnovu drugih iskustava efikasnije radili na prevladavanju tih prepreka.\nNa Forumu je govoreno i o značaju sprovođenja presuda Evropskog suda za ljudska prava na nacionalnom nivou, te je predstavljena Evropska baza podataka ljudskih prava za Jugoistočnu Evropu, koja će doprinijeti jačanju primjene Konvencije na nacionalnom nivou.\nNa Forumu je učestvovala i predstavnica Asocijacije za demokratske inicijative.\nGodišnji sastanak Mreže pravde u Bosni i Hercegovini


EU ukida restrikcije za izvoz medicinske opreme na Balkan – Visoko.ba\nEvropska unija potvrdila je da ukida restrikcije za izvoz medicinske opreme iz EU na Zapadni Balkan, saopštilo je danas Ministarstvo spoljnih poslova Srbije, pozivajući se na pismo evropskih zvaničnika upućeno šefovima diplomatije regiona.\nPismo su potpisali visoki predstavnik EU za spoljnu politiku i bezbjednost i potpredsjednik Evropske komisije Đuzep Borelj, evropski komesar za trgovinu Fil Hogan i evropski komesara za susjedsku politiku i proširenje Oliver Varhelji, navodeći da je Evropska komisija donijela prijedlog da se izmjeni postupak za dobijanje dozvola za izvoz i smanjenje opsega asortimana medicinske opreme za koji je neophodna dozvola, uz istovreme izuzeće zemalja Zapadnog Balkana iz procedure.\n“Iskreno se nadamo da ćete cijeniti posebnu pažnju koju Evropska unija posvećuje podršci Zapadnom Balkanu u borbi protiv kovida 19”, ističu evropski zvaničnici, naglašavajući da je, “osim finansijske pomoći koja je izdvojena kao odgovor na krizu, Evropska unija već preduzela korake” kako bi zapadnobalkanskim državama pomogla da povećaju “sopstvenu proizvodnju zaštitne i medicinske opreme”.\n“Očekujemo da će bilo kakve restrikcije na nacionalnom nivou u vezi sa izvozom lične zaštitne opreme sa Zapadnog Balkana u Evropsku uniju takođe biti ukinute, kao i da ćete osigurati da ovo izuzeće koje se odnosi na dozvole za izvoz neće biti zloupotrebljeno ponovnim izvozom iste robe”, naglašava se u pismu zvaničnika EU u kome se ističe “značaj nesmetanih trgovinskih tokova i drugih regionalnih inicijativa, kao što je primena zelenih koridora”.\nU pismu koje su potpisali komesaru EU Borelj, Hogan i Varhelji naglašava se “nepokolebljiva posvećenost Evropske unije da pomogne svojim partnerima sa Zapadnog Balkana kako u borbi sa krizom, tako i na vašem putu ka Evropskoj uniji”.\n← Gdje se islam i nacionalizam sudaraju\nTužilaštvo pokreće istragu o nabavci medicinske opreme! →


Policija odustala od najavljenog dolaska u Borbu zbog slučaja Kovačević\nPolicija se nije u subotu uveče u 18 sati pojavila u prostorijama Borbe zbog pisanja tog dnevnika o slučaju Miladina Kovačevića, kako je danas popodne najavljeno iz tog lista. Glavna i odgovorna urednica tog lista Olivera Zekić rekla je novinarima da ju je telefonom pozvao ministar policije Ivica Dačić i obavestio je da policija neće doći večeras, ali da će ona morati da dodje na informativni razgovor povodom teksta o tom slučaju. Borba je u četvrtak objavila da je Vlada Srbije odlučila da plati milion dolara za kauciju i obeštećenje porodici pretučenog američkog studenta Brajana Stajnhauera, zbog čega Miladina Kovačevića potražuje američko pravosudje. List je objavio da je ta odluka vlade proglašena za državnu tajnu. Zekićeva je rekla da će se odazvati pozivu policije, ali da nema nameru da otkrije svoj izvor, odnosno to kako je Borba saznala da je odluka vlade proglašena za državnu tajnu. Zekićeva je dodala i da joj je Dačić rekao da policija deluje po nalogu Tužilaštva. Policija je, kako navode u Borbi, dolazila u prostorije tog lista u subotu oko 15 sati, ali pošto nisu nikoga našli, najavili su da će doći u 18 sati, navodi Beta.


Ispunjena želja građana: Grad pravi dva velika bazena, investicija 'teška' 276 miliona dinara\nIzvor: B92, 03.Dec.2019, 20:27\nIspunjena želja građana: Grad pravi dva velika bazena, investicija "teška" 276 miliona dinara\nGornji Milanovac -- U Gornjem Milanovcu će novi projekti sa realizacijom početi sledeće godine, kada je planirana izgradnja dva velika građevinska objekta.\nJedan je zatvoreni bazen u Gornjem Milanovcu, a drugi je izgradnja otvorenog bazena na Rudniku, koji će sa budućim Vizitorskim centrom, oživeti Rudnik i njegov turistički potencijal. Vrednost ove investicije je 152,5 miliona dinara, koji će biti izdvojeni iz budzeta opštine.\n"Pored brojnih zahteva za infrastrukturno uređivanje, naši građani su se izjasnili da je zatvoren bazen ono što im je izuzetno potrebno. Mi poštujemo njihovu volju, tako da je u postupku izrada delova projekta za dobijanje potrebnih dozvola za izgradnju u skladu sa zakonom", izjavio je predsednik opštine Gornji Milanovac, Dejan Kovačević.\nOn je dodao i da bi radovi trebalo da počnu početkom sledeće građevinske sezone.\nObjekat zatvorenog bazena je projektovan kao objekat moderne arhitekture koji se sastoji od centralnog najvišeg dela i bočnih nižih delova, a u centralnom delu objekta u prizemnoj etaži je pozicioniran bazen dimenzija 23m/18m sa platoima, piše Rina.\nKompleks otvorenih bazena na Rudniku sastojaće se iz bazena za plivače i bazena za decu.\n"Predviđeni budžet opštine Gornji Milanovac za sledeću godinu je 1,5 milijardi dinara. Pored već pomenutih investicija, novac će biti uložen u putnu infrastrukturu, za šta su planirana sredstva od 276.600.000 dinara”, naglasio je Kovačević.


15.03.2019 21:10 | Srna\nSarajevo - Predsjednik SDA Bakir Izetbegović rekao je da je potrebno što prije okončati formiranje vlasti zbog odavno probijenih rokova, te naveo da su za ovi stranku u Savjetu ministara prioritet ministarstva finansija, odbrane, inostranih poslova, pravde i civilnih poslova.\n“SDA i partnerske stranke treba da preuzmu tri bošnjačke pozicije i poziciju iz reda ostalih u Savjetu ministara”, rekao je Izetbegović.\nOn je naglasio da je vrijeme da se “malo pomiješaju karte” kada je riječ o raspodjeli resora.\n“Već predugo HDZ drži Ministarstvo finansija i vrijeme je da mi tu malo pomognemo”, rekao je Izetbegović novinarima nakon sjednice Predsjedništva SDA.\n“Učešće u budućem sazivu Vlade FBiH treba biti u skladu sa učešćem koalicionih partnera u federalnom Parlamentu. Osnovni problem koji treba da bude riješen prije formiranja nove vlade jeste praksa preglasavanja koju mi više nećemo tolerisati”, istakao je Izetbegović.


Prikazivanje članaka po tagu lideri\npetak, 22 april 2022 20:52\n* Evropska konfederacija sindikata (EKS) najoštrije je osudila najnovija hapšenja i pritvaranje najmanje četrnaest sindikalnih lidera i predstavnika nezavisnog sindikalnog pokreta u Belorusiji, preneo je portal Nezavisnost.org.\nEKS zahteva hitno oslobađanje svih sindikalnih lidera i predstavnika u pritvoru i poziva Evropsku uniju i Međunarodnu organizaciju rada da intervenišu kako bi se obezbedila njihova bezbednost i oslobađanje.\nPrema saznanjima EKS, u utorak su uhapšeni članovi najužeg rukovodstva Beloruskog kongresa sindikata (BKDP) uključujući predsednika te sindikalne centrale Aleksandra Jarašuka i potpredsednika Sergeja Antuseviča. Među pritvorenima su i predsednik Slobodnog sindikata metalskih radnika Aleksandar Buhvostau, predsednik Slobodnog sindikata Belorusije Mikalaj Šarah i najmanje još desetak sindikalnih lidera.\nGeneralni sekretar EKS Luka Visentini ocenio je da su “ova poslednja hapšenja u dugoj istoriji napada na sindikate u Belorusiji, izgleda kazna za kritikovanje predsednika Lukašenka zbog omogućavanja Putinovog vojnog napada na Ukrajinu”.\nEKS je saopštio da su pretresene sindikalne prostorije BKDP u Minsku, kao i službene prostorije Slobodnog sindikata Belorusije (SPB), Slobodnog sindikata metalaca (SPM) i Sindikata radnika radio-elektronike (REP).\n- Snage bezbednosti su pretresle i domove sindikalnih lidera i zaposlenih. Pretresima su obuhvaćeni personalni računari, lična dokumenta, pasoši, bankovne kartice uključujući i članove porodica, SIM kartice stranih mobilnih operatera i sindikalni pribor” - naveo je EKS.\nčetvrtak, 06 septembar 2018 14:28


Šabac stvara nova pluća grada | Novinska agencija Beta\nOMS | 23.01.2020 18:10 > 23.01 18:10\nNa prostoru stare kasarne na Starom gradu u Šapcu, juče je posađeno 127 sadnica koje je poklonila kompanija “Pasubio” i na taj način se pridružila akciji “Pluća grada Šapca” koju je pokrenuo Privredni savet grada.\nDo sada je u okviru ove akcije posađeno 1350 stabala, a u planu je najmanje 2000.\nGradonačelnik Šapca Nebojša Zelenović ocenio je danas da ova akcija služi da se izgradi budućnost u Šapcu.\n“Mi pravimo pluća grada u Savaparku. Želimo da grad Šabac bude lep, čist, i da svakom sugrađaninu omogućimo bolje uslove za život. Kompanija “Pasubio” svoju budućnost vidi u Šapcu, oni će proširiti proizvodnju u našem gradu. Ako italijanske firme vezuju svoju budućnost za naš grad, ja sam siguran da to mogu i svi građani koji ovde žive, rekao je gradonačelnik i pozvao sve firme koje do sada nisu učestvovale u ovoj akciji da se pridruže.\nU akciji su učestvovali zaposleni i rukovodstvo kompanije “Pasubio”, italijanske firme koja proizvodi kožu za unutrašnjost luksuznih automobila.\n“Velika nam je čast i zadovoljsto da damo svoj doprinos gradu, za nas je ovo zaista velika mogućnost da ostanemo bliski sa zajednicom. Naša saradnja sa gradom je odlična, lokalna samouprava je zaista na raspolaganju privrednicima i možemo da im se obratimo za bilo kakvu vrstu pomoći tako da nam je sada drago što i mi možemo da pomognemo gradu kroz ovu akciju”, rekao je Feliće Vekio direktor firme “Pasubio”.


Budućnosti Evropske unije i sudbina nastavka proširenja\nIako će glavne teme danas započetog dvodnevnog samita evropskih lidera biti rad, zapošljavanje i ekonomski rast, neće se, prema očekivanjima, zaobići ni diskusija na temu budućnosti EU i sudbine nastavka proširenja. Iako aktuelno austrijsko predsedništvo EU insistira na fukusu na Zapadnom Balkanu, sve su jači pozivi da se Unija, nakon prijema Bugarske, Ruminije i eventualno Hrvatske, "zatvori" za izvesno vreme za mogućnost novog evropskog članstva. Iako Evropska unija ima trentno set gorućih problema na stolu - poput protekcionizma, nefunkconisanja zajedničkog tržišta, sporog ekonomskog napretka i slabašnjih efekata zapošljavanja, čekuje se, posebno tokom rasprave o budućnosti Unije, da će biti više reči o budućem obliku evropske asocijacije država - proširenju i odgovoru na pitanje gde sa proširenjem stati?\nAustrijanci, zagovarajući mesto Zapadnog Balkana u Uniji, ipak podsećaju - da li se evropske kolege sećaju austrijske uzdržanosti iz oktobra prošle godine, u vezi sa davanjem otvorenih vrata Turskoj, uzdržanosti koja je tada bila osuđena, a danas, očito, ima sve više evropskih zagovornika. S tim u vezi, podsećaju da je i Evropski parlament naglasio da sa proširenjem treba biti suzdržan, da još uvek ima dosta nerešenih problema u vezi sa već proširenom evropskom "porodicom". Vreme je za široku političku debatu, najavljuju aktuelni predsedavajući EU, držeći se obećanja o evropskoj budućnost država balkanskog regiona, ali, istovremeno, zagovarajući i pristup "od slučaja do slučaja", baziran na, kako se kaže, " evropskim vrednostima i vladavini zakona".\nNeposredno pred početak evropskog samirta se ogasilo i vođstvo njemačke hrišćansko-socijalne unije, CSU, koja je jedna od vladajućih partija u toj zemlji, zagovarajući stav da, nakon prijema Bugarske, Rumunije i, eventualno, Hrvatske u EU, treba na određeno vreme zatvoriti evropska vrata.\nTako je za Edmunda Stoibera, premijera uticajne Bavarske, vreme da se aktivira i faktor " kapaciteta prijema". Za pravo mu, posredno, daju i evropski šefovi diplomatije, koji su nedavno u Salcburgu ponovili rešenost Unije da ispuni obećanje dato u Solunu o evropskoj budućnosti Zapadnog Balkana, ali i naglasili - "mogućnost prijema" igraće sve veću ulogu u proširenju EU, čime u ukupni proces pridruženja dodaju i faktor na koji neće uticati rezultati reformi i prilagođavanja država regiona visokim zahtevima, već unutrašnjo-političko raspoloženje evropskih članica.


Početak / Budućnost iznajmljivanja automobila: Da li rent a car industrija izumire\nRent a car je dugo vremena vladao transportnom industrijom. Iznajmljivanje auta je dugo vremena važilo za najbolji alternativni metod prevoza koji su rado koristili profesionalci i turisti. Međutim, vremena se menjaju a sa njima stižu i novi trendovi. Kompanije kao što su Uber, CarGo, Yandex i drugi koji nude slične usluge putem Interneta su sve popularnije i potiskuju sa scene veterane transportne industrije kao što su taksi i rent a car kompanije.\nDa li je rent a car industrija na izdahu?\nDefinitivno ne! Štaviše, konkurencija na tržištu je veća nego ikada. Ovo može značiti da će neke kompanije ostati bez posla zato što su ih zamenile dve ili tri nove kompanije sa primamljivijim cenama, automobilima ili poslovni modelom. Činjenici da je rent a car u Srbiji sve popularniji idu u prilog i brojne rent a car kompanije koje uspešno posluju.\nTržište je konkurentnije nego ikada zahvaljujući portalima kao što je www.iznajmljivanjeauta.com koji na jednom mestu nude najbolje ponude u gradovima širom Srbije. Korisnici ovih usluga na sajtovima poput ovog mogu da izlistaju cene i uporede koje kompanije imaju najbolje uslove.\nOvo je najlakši i najbrži način da uporedite cene rent a car usluga u različitim gradovima i nađete najbolje ponude. Međutim, na ovim sajtovima ne možete dobiti neke informacije koje možete dobiti direktno od predstavnika kompanije, zbog čega je i sama industrija i dalje jaka.\nOno što kompanije u Srbiji i dalje izdvaja od velikih rent a car lanaca je bolji i bliži pristup klijentima. Iako možda nemaju podjednako veliki broj automobila, rent a car agencije u Srbiji i dalje nude odličan pristup poslovanju i potpunu podršku mušterijama.\nPored toga, tehnološke inovacije ne moraju biti nužno loše po rent a car industriju. Zapravo, određeni izumi imaju potencijal da potpuno promene rent a car industriju u sledećih deset godina, a to su električni automobili i autonomna vozila.\nElektrični automobili su daleko jeftiniji za održavanje od automobila koje napaja gorivo. Predviđa se da će do 2025. godine cena kupovine i održavanja električnog i tradicionalnog automobila biti ista, dok će cena održavanja električnog automobila konstantno padati.\nOvo je važno zato što je cena održavanja električnog automobila za otprilike 80% manja od cene održavanja tradicionalnog automobila. Iako je cena energije u odnosu na cenu goriva oko 30% do 50% manja, prava ušteda leži u drugim aspektima održavanja.\nElektrični automobili imaju 20 pokretnih delova, za razliku od klasičnih automobila koji imaju oko 10.000. Pored toga, proizvođač Tesla tvrdi da njihovi automobili mogu da pređu i preko milion i šest stotina hiljada kilometara.\nAutonomna vozila će imati jednako značajan uticaj na rent a car industriju kao i električni automobili. Autonomna vozila će potpuno promeniti užitak korisnika i uticati na pad cene i održavanja tradicionalnih automobila za iznajmljivanje.\nPostoji pet nivoa autonomnog upravljanja vozilima, od kojih peti nivo predstavlja potpunu automatizaciju. Većina automobila danas uključuje i putnike bilo da je u pitanju upravljanje ili menjanje brzine. Međutim, ova tehnologija će svakako olakšati upotrebu automobila manje iskusnim ili plašljivim vozačima, čime će i sam koncept iznajmljivanja automobila biti daleko primamljiviji širem krugu ljudi.\nLideri u industriji predviđaju da će autonomni automobili petog nivoa biti zastupljeni na tržištu do 2026. godine, a da će preko 21 milion vozila na četvrtom nivou biti prodato do 2035. Zvuči neverovatno? Danas se prodaje oko 88 miliona ovakvih vozila na godišnjem nivou.\nOvaj tip vozila je važan za rent a car industriju zato što će ovaj koncept učiniti daleko isplativijim za korisnike. Oni više neće morati da plaćaju cenu dostave i preuzimanja automobila od strane agencije. Umesto toga, automobil će se sam vraćati u garažu. I vlasnici rent a car agencija će videti brojne koristi, pre svega manje štete usled nemarne vožnje.\ncargo, električni automobili, iznajmljivanje automobila, rent a car agencija, rent a car agencije, rent a car industrija, rent a car u Srbiji, rent-a-car


Velike poplave i nevreme u SAD, najteže u Oklahomi - BIGportal.ba\n31 Maja, 2019 073\nAmeričke savezne države Arkanzas, Luizijanu, Ilinois i Oklahomu pogodile su poplave posle obilnih padavina koje su prouzrokovale bujanje reka.\nVremenske nepogode koje traju više od nedelju dana u SAD donele su jake pljuskove i smrtonosna tornada. Najviše je pogođen centralni deo Sjedinjenih Država gde je najmanje šest ljudi nastradalo i gde su rekordne poplave pretvarale auto-puteve u jezera i potopile veliki broj domaćinstava, prenosi Rojters.\nGradonačelnik Tulse u Oklahomi upozorio je da će više decenija star sistem nasipa biti ugrožen čak i ako bi se voda povukla tokom vikenda.\nU ovom, drugom po veličini, gradu u Oklahomi Nacionalna garda je organizovala 24-časovne patrole na 32 kilometara dugom sistemu nasipa koji štiti oko 10.000 ljudi.\n“Kada imate 70 godina star sistem koji se loše održava i štiti hiljade ljudi i njihove domove i imovinu i kada treba da prođe kroz istorijski nivo pritiska u toj starosnoj dobi i u stanju u kom se nalazi, to je onda područje visokog rizika”, rekao je gradonačelnik G. T. Binum u telefonskoj izjavi za britansku agenciju.\nVojni inženjerski korpus postepeno smanjuje nivo vode iza bedema, sa ciljem da ga vrate na bezbedan nivo do nedelje uveče, dodao je on.\nPoplave u Arkansasu već su zatvorile 12 državnih auto-puteva, a 400 domaćinstava je pristalo na dobrovoljnu evakuaciju, saopštio je guverner Arkanzasa Ejsa Hačinson.\nViše od 300 tornada se obrušilo tokom poslednje dve nedelje na Srednji zapad SAD. Tornado je rušio zgrade pred sobom u Ohaju u ponedeljak, usmrtivši jednu osobu, a povređeno je više desetina ljudi.\nJedina dobra vest je da su da će ovo područje imati nekoliko dana bez padavina za nastupajući vikend, najavio je Bob Oravec, meteorolog Nacionalne meterološke službe.\n“Kada Federer, Nadal i Đoković igraju na vrhuncu – Novak pobjeđuje”\nErdogan pozvao na poštovanje primirja u Idlibu u razgovoru sa Putinom


IT sektor "plodniji" od poljoprivrede\nIzvoz softvera iz Srbije nadmašio je izvoz malina i čitava industrija beleži stalni rast, a prema poslednjim istraživanjima izvoz IKT usluga sada je veći i od izvoza kukuruza.\nTo su , kako je Startit preneo, rezultati četvrtog istraživanja Vojvođаnskog IKT klаstera, “ICT in Serbia – At a Glance”.\nProcenjuje se da bi tržišne usluge informacionih tehnologija mogle da imaju dvocifrenu godišnju stopu rasta, a naročito je značajno što se u izveštaju smatra da će ove godine vrednost IT tržišta dostići pola milijarde evra.\nRazvoj oblasti IT se vidi u digitalizovanju tradicionalne proizvodnje, s nadom da će tehnološka rešenja domaću industriju učiniti konkurentom van granica zemlje. Nada za rast tržišta se polaže i u internet stvari (Internet of Things), poslovnu analizu (Business Analytics) i Big Data.\nOni navode da je u oblasti IKT u Srbiji zaposleno oko 50.000, a da je prosečna zarada 1.433 evra.\nTi zaposleni, kako se dodaje, koriste polovinu resursa u odnosu na prosek u svim industrijama, a proizvode šest puta veći profit.\nStalna potreba za obrazovanim kadrom u oblasti iformacionih tehnologija ne prestaje da bude aktuelna.


Kalemom protiv prokletstva starog hrasta - 27.06.2015, Sputnik Srbija\nMinistarstvo građevinarstva, saobraćaja i infrastrukture prihvatiće kompromisno rešenje — ideju da se život hrasta kod Savinca, starog više od 600 godina... 27.06.2015, Sputnik Srbija\nvesti, savinac, zorana mihajlović, vigor majić, društvo\n11:40 27.06.2015 (Osveženo: 02:50 26.08.2021)\nMihajlovićeva je rekla da će Ministarstvo prihvatiti tu ideju prirodnjaka Vigora Majića iz Petnice.\nPrema njenim rečima, tim kompromisnim rešenjem će biti zadovoljni ekolozi, jer bi životna sredina svakako bila na dobitku, ali i tradicija i verovanja, pa se zato nada da će ta ideja naići na razumevanje i struke i meštana.\n„Na taj način će hrast nastaviti da živi kroz neko drugo drvo. Treba poštovati svako stablo i njegovu lepotu. Srbija, međutim, nije toliko bogata zemlja da uživa u luksuzu da menja trase puteva zbog jednog drveta, Koridor 11 se gradi po planu, a izgradnja same deonice Ljig — Preljina odvija se onako kako je projektno-tehničkom dokumentacijom i predviđeno“, rekla je Mihajlovićeva za Blic.\nU taj posao, tvrdi ministarka, biće uključeni stručnjaci svih profila i poštovaće se svi aspekti životne sredine.\nMajić je ranije rekao da treba da se posadi novi hrast na drugom mestu i da se na njega nakalemi stari.\nTaj hrast treba obeležiti pločicom da bi se za pokolenja sačuvao spomenik, ukazao je on i dodao da treba da se zna da hrast ne bi mogao da bude sačuvan čak i kada bi se gradila obilaznica, jer bi se prilikom izvođenja radova promenila prirodna sredina hrasta i on bi počeo da se suši.\nMinistarstvo je obavestilo azerbejdžanskog investitora da neće biti izmeštanja trase na auto-putu Ljig — Preljina, kako su to tražili lokalni stanovnici i brojna ekološka udruženja.\nOni su smatrali da drvo treba sačuvati, jer se radi o svetom stablu iz vremena Turaka i jer bi „svaka ruka koja posegne za njim navukla na sebe prokletstvo“.\nPređašnji ministar Velimir Ilić obećao je da će se izgradnjom zaobilaznice hrast zaštititi.


Muškarac pokušao samoubistvo ispijanjem kiseline : Nadlanu.com\nMuškarac pokušao samoubistvo ispijanjem kiseline\nObjavljeno 26. maja 2014. / 14:04:10\nDirektor Zavoda za hitnu medicinsku pomoć u Kragujevcu Aleksandar Kličković rekao je Beti da je muškarac popio kiselinu oko 20 sati i da je odmah prebačen na Urgentni centar na lečenje.\nTuča u kojoj su povređene dve osobe dogodila se oko ponoći, a učesnici su zadobili površinske povrede koje nisu opasne po život. Lekari Hitne pomoći u Kragujevcu imali su 23 terenske intervencije, a za pomoć su se najviše javljali hronični bolesnici, astmatičari, srčani bolesnici i pacijenti sa alergijskim problemima.\nUBIĆE ME TI ŠVAJCARCI: Dragana Tripić želela da proda stan u…\nNoć u Novom Sadu protekla je relativno mirno, sa jednom registrovanom\nsaobraćajnom nesrećom u kojoj su dve osobe lakše povređene. Prema rečima portparolke Hitne pomoći u Novom Sadu Sanje Pokrajac Nenadić, nesreća se dogodila oko 20 sati na raskrsnici kod Novosadske mlekare.\nJedna žena (66) zadobila je kontuzionu povredu grudnog koša dok je jedan muškarac zadobio manje ogrebotine i on je odmah pušten na kućno lečenje. Lekari u Novom Sadu imali su oko 60 intervencija, što je više nego inače, a za pomoć su se javljali astmatičari i kardio-vaskularni bolesnici.


Prava dece koja žive i rade na ulici tema međunarodne konferencije - Mreža organizacija za decu Srbije\nPrvi put u Srbiji predstavljen je dokument kojim se na nivou UN priznaju prava dece uključene u život i/ili rade na ulici u okviru konferencije “Unapređivanje kvaliteta usluga namenjenih deci uključenoj u život i/ili rad na ulici u Srbiji u skladu sa Opštim komentarom UN”.\nU Srbiji je predstavljen Opšti komentar Ujedinjenih Nacija, dokument kojim se po prvi put ikada na ovako visokom nivou i zvanično, priznaju prava dece uključene u život i/ili rad na ulici. Konferenciju je organizovao Centar za integraciju mladih uz podršku Nemačke razvojne saradnje koju realizuje GIZ.\nVisoki državni i strani zvaničnici i profesionalci iz oblasti socijalne i dečije zaštite su diskutovali o preporukama Opšteg komentara UN i mogućnostima implementacije i unapređenja usluga usmerenih na decu uključenu u život i/ili rade na ulici u Republici Srbiji.\nĐukić Dejanović: Sprema se dugoročni plan\n„Koliko je ovaj problem veliki, pokazuju i procene da dece u uličnim situacijama ima oko 2.000, najviše u velikim gradovima. Centri za socijalni rad će sa svojim mobilnim ekipama dati svoj doprinos kako bi se kreirao jedinstveni registar ove populacije dece. Posebnu pažnju država mora usmeriti na decu koja rade i/ili žive na ulici, uzrasta od 5 do 15 godina. Svratište za decu u Beogradu je licencirano da radi sa ovom decom i, koliko god je to moguće, minimizira sve ono što im nedostaje. Savet za prava deteta će svakako uvažiti preporuke Opšteg komentara Ujedinjenih Nacija koji je danas ovde predstavljen…\n…U narednom periodu ćemo kreirati i dugoročni plan upravo kako bi ta deca u budućnosti bila što manje stigmatizovana“, izjavila je Slavica Đukić Dejanović, ministarka bez portfelja iz Saveta za prava deteta, koja je pored Aksela Ditmana, Ambasadora Savezne Republike Nemačke u Beogradu, Jasne Plavšić, rukovodioca Grupe za antidiskriminacionu politiku u Kancelariji za ljudska i manjinska prava i Marka Tošića, izvršnog direktora Centra za integraciju mladih, otvorila današnju konferenciju.\n*** Usvojen Opšti komentar 21 o deci u uličnoj situaciji\nCIM: Borimo se za lepšu realnost dece koja žive ili rade na ulici\n“Ponosni smo što smo organizovali konferenciju koja je omogućila ovakav vid razmene znanja i iskustava, ali i planova za buduća poboljšanja usluga namenjenih deci koja su uključena u život i/ili rade na ulici u Srbiji. Mi se kroz uslugu Svratišta za decu na dve lokacije u Beogradu, kao i kroz druge usluge, aktivno borimo za to da realnost ove dece postane lepša i naš rad već 10 godina unazad baziramo na principima opisanim u Opštem komentaru UN koji je danas predstavljen. Nadamo se da ćemo uz podršku grada Beograda moći da nastavimo da dajemo doprinos u ovoj oblasti zaštite dece, jer možemo biti ozbiljan saveznik Vlade u primeni preporuka i optimizaciji sistema”, izjavio je Marko Tošić, izvršni director Centra za integraciju mladih.\nČlanice MODS Socijalna davanja Usluge socijalne zaštite


Milan Veruović otkriva sve tajne Čede Jovanovića, Foto: Printscreen/Happy TV\novo mu se neće dopasti\nObjavljeno: 12.03.2019. 11:04h\nJovanović je to uradio, tvrdi, jer je bio talac mafije - plašio se da se ne otkrije dubina njegove povezanosti sa "zemuncima".\n- DOS je trebalo da sprovede taj zakon o zaštićenom svedoku i da imenuje specijalnog tužioca. Zaštićenog svedoka su imali već 13. septembra 2002. i kao što smo videli posle ubistva Đinđića, mogli su taj klan da uhapse veoma brzo. Nije tačno da je "zemunski klan" bio nedodirljiv. On je s njima sarađivao četiri meseca, država je sarađivala s klanom pre ubistva Đinđića.\nNa pitanje da li je sadašnji lider LDP šurovao sa "zemuncima", Veruović je kazao:\n(Espresor.s / Kurir/ Balkan Info)\nMilan VeruovićZoran ĐinđićAtentatSrbijaProrokČedomir Jovanović


Kosovo i Severna Makedonija ukinule recipročne trgovinske mere\nMinistarstvo trgovine i industrije Kosova ukinulo je zabranu uvoza meda i krompira iz Severne Makedonije, pošto je ta zemlja uklonila taksu na uvoz ribe i ribljih proizvoda s Kosova\nZülfiya Yakup | 05.09.2019\nMinistarstvo trgovine i industrije Kosova ukinulo je zabranu uvoza meda i krompira iz Severne Makedonije, pošto je ta zemlja uklonila taksu na uvoz ribe i ribljih proizvoda s Kosova, prenosi Anadolu Agency (AA).\nIz MTI Kosova je saopšteno da je Severna Makedonija odlučila da ukine zabranu uvoza ribe s Kosova, nakon što je vršilac dužnosti ministra trgovine i industrije Endrit Shala odgovorio recipročnim merama zabrane uvoza meda i krompira iz te zemlje.\nDo ukidanja zabrane dolazi nakon sastanka koji su delegacije dveju zemalja održale u Prištini i dogovorile mere za prevazilaženje prepreka u trgovinskoj razmeni određenih proizvoda između dveju zemalja.\nTada je ministar ekonomije Severne Makedonije Kreshnik Bekteshi izneo argumente zašto je Severna Makedonija uvela takse, te da su te mere uvedene ne samo Kosovu nego svim zemljama koje ne nadgledaju ribu i riblja jaja (ikru), a s jedinim ciljem da njegova zemlja može da aplicira za izvoz u zemlje Evropske unije.\nZbog taksi koje je Severna Makedonija u junu uvela Kosovu na uvoz ribe i ribljih proizvoda, 16. avgusta je Kosovo kao recipročnu meru zabranilo uvoz meda i krompira iz Severne Makedonije.\nKosovo Severna Makedonija trgovina ukinute mere\nTokom dve decenije više od 2.500 državljana Kosova poginulo u saobraćajnim nesrećama\nKosovsko Ministarstvo lokalne samouprave osvojilo nagradu za poštovanje zvaničnih jezika\nKosovu neophodna duboka reforma pravosuđa\nNa Kosovu nema dobre kontrole kvalitete naftnih derivata\nKosovo preuzelo predsedavanje Stalnom radnom grupom za ruralni razvoj jugoistočne Evrope


Nova Stranka: Bezočna naprednjačka laž da je Živković Gojkovićevu nazvao prostitutkom\nBeta 26. maja 2017. 18:20\nPovodom optužbi za uvrede i govor mržnje iznetih na današnjoj sednici Skupštine Srbije, Nova stranka je objavila saopštenje:\n„Tvrdnje SNS-ovaca da je predsednik NOVE Zoran Živković predsednicu Narodne skupštine Maju Gojković nazvao – citiramo – „psihijatrijski bolesnom prostitutkom“, bezočna je laž. Ovo je još jedno primitivno i orkestrirano spinovanje poslušnika Aleksandra Vučića, koji beskrupuloznim lažima pokušavaju da kamufliraju sopstveno ruganje državnim institucijama i gaženje svih procedura.\nReagujući na lažne optužbe Maje Gojković da je „deo opozicije pokušao da falsifikuje dnevni red sednice parlamenta“, Živković se obratio novinarima zajedno sa drugim opozicionim poslanicima i doslovce rekao:\n„Kažu za politiku da je bliska prostituciji. Jeste kad je vode prostitutke, muške, ženske, političke u prenosnom smislu, direktno, izaberite kako god hoćete, to nije teška reč za ovo što se dešava u ovom zdanju.“\nOve reči poslužile su SNS spin „majstorima“ da još jednom zagade javni prostor. Nisu se zadržali samo na laži da je Živković direktno Gojkovićevu nazvao prostitutkom, već su svoju laž nadgradili pozivajući se na seksističku opasku koja ide na račun svih žena. Koliko je očigledan i amaterski, toliko je i bedan ovaj pokušaj obmanjivanja javnosti.\nUkoliko već SNS-ovci lažu, ne laže živa reč, a evo je: https://www.youtube.com/watch?v=MBjxvJWM9TE , kaže se u saopštenju Nove stranke


Pravila domaćinskog trošenja državnog novca - Drugi deo | Talas.rs\nU prethodnom tekstu, pisao sam o tome zašto su fiskalna pravila važna i zbog čega bi ih trebalo uneti u tekst Ustava. U ovom tekstu daću argumente koji objašnjavaju koje bi trebalo da budu karakteristike sprovodivih fiskalnih pravila u kontekstu Srbije. Završni, treći tekst, daće predlog novih fiskalnih pravila.\nŠta je problem sa trenutnim fiskalnim pravilima?\nU prethodnom tekstu naveo sam da su glavni nedostaci fiskalnih pravila koje postoje u Srbiji to što ona sa sobom ne podrazumevaju kaznu za prekršaje i nalaze se u zakonu koga je lako menjati. Ovo bi trebalo izmeniti time što bi se fiskalna pravila upisala u Ustav, i time što bi se dodala relevantna politička kazna za njihovo nepoštovanje. Međutim, postoje i drugi razlozi zašto su fiskalna pravila kod nas do sada bila neuspešna.\nVažna karakteristika postojećih fiskalnih pravila je to što se ona baziraju ne na postojećim, realnim brojevima, već na makroekonomskim projekcijama, koje i ne moraju da se ostvare. Na primer, budžet opšte države se piše u drugoj polovini kalendarske godine za narednu, i njegov nacrt se usvaja u novembru kada se šalje Narodnoj skupštini na konačno usvajanje. U trenutku pisanja, budžet (a sa njim i deficit) se bazira na pretpostavkama o ekonomskom rastu u ovoj i narednoj godini, kao i na pretpostavkama o drugim varijablama kao što su visina deviznog kursa i stopa inflacije.\nEkonomske projekcije imaju tu manu što imaju običaj da se ne ostvaruju. Svet ljudskih interakcija je previše kompleksan da bi zaista mogao da se predvidi. Što bi rekao Hajek, dobitnik Nobelove nagrade za ekonomiju: ’’zadatak ekonomije leži u tome da ljudima pokaže koliko malo toga znaju o stvarima koje misle da mogu da osmisle’’. Ili što bi rekao jedan američki komičar: ekonomisti su ljudi koji danas objašnjavaju zašto se njihove jučeranje prognoze nisu ostvarile.\nI evo jednog zanimljivog detalja: kada se pogledaju projekcije visine deficita i javnog duga iz Fiskalnih strategija ili Memoranduma Vlade od 2011, godine kada su usvojena fiskalna pravila, ove projekcije su se ispunile u tačno 0 slučajeva. Tačnije, Vlada je u svakoj Fiskalnoj strategiji debelo mašila i visinu deficita i javnog duga, pre svega usled prevelikog probijanja na rashodnoj strani.\nPolitički uticaj i nizak kvalitet javne administracije\nKvalitet javne administracije može da bude dobar prediktor kvaliteta makroekonomskih projekcija – javna administracija niskog kvaliteta neće imati kapaciteta ni za mnogo jednostavnije zadatke od prilično komplikovanih makroekonomskih projekcija. Tačno je da i makroekonomske projekcije mnogo većih igrča koji imaju više znanja i tehničkih kapaciteta (kao što su Svetska banka ili Međunarodni monetarni fond) mogu da žestoko odstupaju od realnosti, ali je šansa za tako nešto mnogo veća u slučaju zemlje u kojoj je javna administracija sklona nepotizmu i korupciji, i ne zadržava najsposobnije kadrove, kao što je kod nas slučaj.\nPoseban problem predstavlja politički uticaj na makroekonomske projekcije – njih ne izrađuje neki nezavisni naučni institut, već odeljenje pri Ministarstvu finansija, koje je pod direktnom kontrolom ministra. Šta ako odeljenje izađe sa podacima koji se ministru ne dopadaju, pošto predviđaju niži iznos deficita u odnosu na onaj koji bi ministar želeo? Vrlo je lako zamisliti rasplet ovog scenarija u tome da ministar naloži da se brojke ponovo pregledaju, i da se pri tome magično pojave nove projekcije koje bi omogućile željeni nivo deficita.\nNejasna pravila za širu javnost\nJoš jedan važan preduslov za poštovanjem fiskalnih pravila je da šira javnost zahteva njihovo poštovanje. Ovo nije moguće ako mediji i javnost ova pravila ne razumeju jer su ona previše komplikovana. Jedan od dokaza za tvrdnju da je trenutno pravilo o deficitu previše komplikovano, leži u tome što su u trenutku javne rasprave o fiskalnoj konsolidaciji pažnja medija bila usmerena samo na pitanje visine javnog duga, pošto je ono bilo prostije i razumljivije, kako novinarima, tako i široj javnosti, dok je pravilo o deficitu sa svojom formulom uglavnom preskakano.\nSuprotstavljenost dva pravila\nDodatan problem je kada se dva ili više fiskalna pravila nađu u koliziji? Koje pravilo u tom slučaju treba da ima primat? Postojeća pravila kod nas to ne navode, a ostavljaju mogućnost za pojavu takve situacije: na primer, šta ako je javni dug blizu gornje granice, pa pravilo o javnom dugu nalaže da deficit mora da jako nizak, ali pravilo o deficitu usled makroekonomskih parametara iz formule dozvoljava visok deficit?\nOvo je kod nas bio slučaj od uvođenja fiskalnih pravila, jer je nivo javnog duga prevazišao svoj zakonski nivo od 45% BDP-a već naredne godine od njihovog usvajanja. Ako je starije pravilo o javnom dugu, to znači da ni u jednoj godini nije trebalo da imamo deficit. Ovakva situacija ostavlja prostor za dvojaka tumačenja, koje naravno vlast može da tumači u skladu sa svojim trenutnim interesima.\nNova pravila da isprave stare greške\nFiskalna pravila u Srbiji su previše komplikovana, baziraju se na makroekonomskim pretpostavkama a ne istorijskim brojevima. Usled toga široj javnosti je teško pratiti da li su ona prekršena ili nisu, a ostavljaju i mogućnost za dvojako tumačenje u slučaju njihove neusklađenosti. Da bi fiskalna pravila mogla da se bolje primenjuju sve ovo treba promeniti – umesto makroekonomskih projekcija, treba koristiti istorijske brojeve; treba da budu prosta i jasna, dakle bez komplikovanih formula. A o tome kako tačno treba da izgledaju nova fiskalna pravila u Srbiji, u narednom tekstu.\nTAGS: ekonomija finansije fiskalna politika Politika privreda Vlada Srbije


ŠOJGU I КOLOKOLJCEV ČESTITALI VULINU POVODOM NOVOG IMENOVANJA Dobro zdravlje, blagostanje i uspeh na odgovornoj državnoj funkciji\nnemanja jokic\t 14.11.2020. 09:43h 10:10h\nBEOGRAD - Povodom imenovanja na funkciju ministra unutrašnjih poslova Republike Srbije, ministru Aleksandru Vulinu čestitali su ministar odbrane Ruske Federacije Sergej Šojgu i ministar unutrašnjih poslova Ruske Federacije Vladimir Кolokoljcev.\nU pismu ministra odbrane Ruske Federacije Sergeja Šojgua se navodi:\n„Sa toplinom se sećam našeg zajedničkog rada. Uz Vaše lično učešće je rusko-srpska vojna i vojno-tehnička saradnja postigla novi nivo razvoja u obliku realnog strateškog partnerstva. Teško je iskazati Vaš veliki lični doprinos učvršćivanju odbrambene sposobnosti Srbije, izgradnji i razvoju nacionalnih Oružanih snaga. Smatram da imenovanje na novu odgovornu funkciju pokazuje da najviše rukovodstvo Republike Srbije visoko ocenjuje rezultate celog Vašeg rada. Želim Vam velike uspehe u radu na dobrobit prijateljskog srpskog naroda, jako zdravlje i blagostanje.“\nMinistru Vulinu dobro zdravlje, blagostanje i uspehe na odgovornoj državnoj funkciji poželeo je i ministar unutrašnjih poslova Ruske Federacije Vladimir Кolokoljcev.\n„Smatram da će Vaša delatnost doprinositi daljem razvoju konstruktivnog dijaloga između Ministarstva unutrašnjih poslova Ruske Federacije i Ministarstva unutrašnjih poslova Republike Srbije, kao i zajedničkoj borbi protiv kriminala i novih izazova i pretnji u toj sferi. Sa svoje strane potvrđujem spremnost MUP Rusije za širenje praktične saradnje u svim pravcima operativnih i službenih aktivnosti“, navodi se u pismu ministra Кolokoljceva.\nMINISTAR VULIN U NOVOM SADU: Policija je uvek u službi građana, borićemo se protiv uličnog kriminala\nDAN ZAŠTITE OD POŽARA Vulin: MUP će nastaviti da ulaže u vatrogasce, rade težak posao, od njih zavise životi (FOTO)\nAleksandar VulinSergej Šojgučestitke


Skupštine Srbije usvojila budžet za 2022. godinu - IndeksOnline.rs\nNaslovna srbija Beograd Skupštine Srbije usvojila budžet za 2022. godinu\nSkupštine Srbije usvojila budžet za 2022. godinu\nBEOGRAD – Poslanici Skupštine Srbije usvojili su večeras Zakon o budžetu za 2022. godinu kojim su predvidjeni prihodi od 1.516,8 milijardi dinara i rashodi od 1.717 milijardi dinara, tako da će budžetski deficit iznositi 200,2 milijarde dinara, odnosno tri odsto bruto domaćeg proizvoda (BDP).\nKapitalne investicije su predvidjene u iznosu od 485,8 milijardi dinara, odnosno 7,3 odsto BDP.\nBudžetom je planirano povećanje plata u javnom sektoru u proseku od 7,4 odsto i ;uvećanje penzija za 5,5 odsto, a svi penzioneri će u februaru dobiti pomoć od 20.000 dinara.\nPoslanici su usvojili i finansijske planove za 2022. godinu ;Republičkog fonda za penzijsko i invalidsko osiguranje, Republičkog fonda za zdravstveno osiguranje, Fonda za socijalno osiguranje vojnih osiguranika i Nacionalne službe za zapošljavanje.\nPrethodni tekstMuamer Bačevac će predsedavati mrežom odbora za ljudska prava šest parlamenata regiona\nSledeći tekstO NJIMA ĆE SE TEK PRIČATI- Slikarka Dajana Petrović (VIDEO)


Galić: Plan za izlazak iz gubitaka - INFORMACIJA JE KAPITAL - Capital.ba\nGalić: Plan za izlazak iz gubitaka\n12. nov. 2012. 10:29 Objavljeno u PRIVREDA\nZVORNIK, Vršilac dužnosti direktora Javnog preduzeća “Šume Republike Srpske” Jakov Galić ocjenjuje da ovo preduzeće u narednom periodu treba planski da izađe iz zone gubitaka i nelikvidnosti i da se uvede u mirne finansijske vode.\n“Ako firma bude nelikvidna na način na koji je do sada bila – da se zadužuje pod visokim kamatnim stopama i da eventualno kasne plate – sve to može prouzrokovati niz drugih problema, pa se zbog tih razloga vrlo brzo mora izaći iz gubitka”, pojasnio je Galić.\nOn ističe da se bez podrške Vlade Republike Srpske i resornih ministarstava neće moći stabilizovati stanje u “Šumama Republike Srpske”.\nNaglašavajući da stanje u “Šumama Republike Srpske” nije dobro, što je poznato javnosti, Galić je naveo da su gubici ovog preduzeća za devet mjeseci oko 5,3 miliona KM, te da obaveze ne mogu da se izmiruju na vrijeme zato što su potraživanja manja od obaveza.\nGalić je napominje da je jedan od osnovnih problema u “Šumama Republike Srpske” – višak radnika, koji godinama nije rješavan. On procjenjuje da je, objektivno, u ovom preduzeću viška oko hiljadu radnika i podsjeća da, prema standardima EU, na 1.000 metara kubnih posječenog drveta dolazi jedan radnik.\nAko se zna da `Šume Republike Srpske` na godišnjem nivou sijeku dva miliona metara kubnih drvene mase, to znači da bi, prema evropskim standardima, 2.000 radnika trebalo da izvrši ovaj obim posla.\nIstičući da u “Šumama Republike Srpske” sada radi oko 4.400 radnika, što znači da je, prema evropskim standardima, viška najmanje 2.000 radnika, Galić je, ocjenjujući da se striktno ne primjenjuju evropski standardi koji su trenutno za naše uslove vrlo oštri, rekao da zbog toga na poslu treba da ostane nešto veći broj radnika od onog broja koji je predviđen evropskim standardima.\nOn je dodao da u “Šumama Republike Srpske“ rade i ljudi koji nisu iz struke, a nisu ni proizvodni radnici, koji bi se mogli adekvatno uposliti.\n“To je problem koji ne može da se riješi odmah, nego ga treba rješavati postepeno. U tom smislu biće preduzimani neophodni koraci da se na prirodni način preduzeće oslobađa viška radnika“, rekao je Galić.\nOn je pojasnio da postoje odluke Nadzornog odbora da se radnici, koji su primljeni na određeno vrijeme ili odrađuju pripravnički staž, otpuste nakon isteka tog vremena, te da se penzionišu oni radnici koji stiču uslove za to.\nGovoreći o poslovanju šumskih gazdinstava, kao dijelova preduzeća “Šuma Republike Srpske“, Galić je rekao da su izuzetno dobra gazdinstva “Ribnik” i “Sjemeć”, te da ima sedam-osam gazdinstava koja su na granici rentabiliteta da posluju pozitivno, ali da nemaju neki rezultat.\nOn je dodao da ima 13 do 14 gazdinstava koja rade sa gubitkom, među kojima su i ona sa većim, ali i ona sa manjim gubitkom.\n“Gubici šumskih gazdinstava moraju se sanirati što prije, da bi se kumulativni proizvodno-finansijski plan za iduću godinu popravio“, ističe Galić i ocjenjuje da je jedan od problema “Šuma Republike Srpske” što godinama, odnosno najmanje u posljednjih pet godina, nisu povećavane cijene šumskih sortimenata.\n“U međuvremenu su rasle plate i doprinosi na plate, kao i troškovi goriva, maziva, rezervnih dijelova, električne energije, dakle sve ono što pogađa poslovanje preduzeća, zbog čega je i logična posljedica da je iskazan gubitak i za šest mjeseci u iznosu od četiri miliona KM, i za devet mjeseci oko 5,3 miliona KM“, rekao je Galić i dodao da je normalno da će gubitak biti još veći ako se ovaj trend nastavi.\nIstičući da se takva politika poslovanja mora “presjeći”, Galić je rekao da su “Šume“ od 1. novembra startovale sa novim cjenovnikom, koji nije mnogo veći, jer se više nije mogla da trpi niska cijena pojedinih šumskih sortimenata.\nNa pitanje da li “Šume” primjenjuju propise da se na metar kubni odsječenog drveta treba zasaditi 12 metara kvadratnih novim sadnicama, Galić je naglasio da se u tom dijelu gazdovanja “Šumama Republike Srpske” ne može ništa loše prigovoriti.\nEvropska komisija za sertifikaciju, koja nadzire njegovanje i uzgoj šume Evrope, nedavno je “Šumama Republike Srpske” dala sertifikat za izuzretno dobro gazdovanje u tom dijelu.\nOn je dodao da je u neformalnom razgovoru od predsjednika ove sertifikacione komisije dobio uvjeravanje da su “Šume Republike Srpske“ u ovoj oblasti dobile ocjenu 11, u skali koja se ocjenjuje od jedan do deset.\nGalić je pojasnio da svake godine “Šume Republike Srspke” izdvajaju deset odsto sredstava za prostu reprodukciju, koja se u cjelini utroši za tu namjenu, i naglasio da se toga “Šume” striktno pridržavaju, što znači da se u tom dijelu zaista domaćinski radi. Srna\nKljučne riječi: jakov galic, sume republike srpske, top, vazno, vlada republike srpske\nJakov Galić vršilac dužnosti direktora Šuma RS\nPočela sjednica Nadzornog odbora “Šuma RS”\nGalić: “Šume RS” preduzeće sa najvećim potencijalom u Srpskoj\n07. dec. 2012. 15:29\nu šUMAMA SE ZNA PRAVILO, KO IMA ČEKIĆ IMA I PARE, BAREM JE TAKO U nOVOM gRADU, zna se kolika je cijena klade sa dogovorom u čeetiri oka a koliko je na tenderu kojeg prave Šume RS, svi lugari žive lagodno, kuće, vile auta, pare , a osim toga svi su navalili u politiku .\n, valjda da sačuvaju mukom stečene pozicije(u parama, naturi isl.)….ne oru, ne siju , ne zalijevaju,, pa prave gubitak,,, dokle … dok se ne digne kuka i motika i ovu sramnu pljačku ne prekine silom a blizu je taj DAN… VRLO BLIZU… VRLO… skoro